open-index/open-wikipedia-markdown huggingface dataset:
သတ္တုရှာဖွေကိရိယာ

**သတ္တုရှာဖွေကိရိယာ** () ဆိုသည်မှာ အီလက်ထရွန်းနစ် ပစ္စည်းတစ်မျိုးဖြစ်ပြီး သတ္တုထည်များကို ထောက်လှမ်းနိုင်ရန် ရည်ရွယ်သည်။ ယင်းကိရိယာများသည် မမြင်နိုင်အောင် ဖုံးကွယ်ထားသော သတ္တုထည်ဖြင့် ပြုလုပ်ထားသည့် ပေါက်ကွဲစေတတ်သောပစ္စည်းများ၊ မြေအောက်တွင် ဖုံးကွယ်မြှုပ်နှံထားသော ဗုံးများကို ရှာဖွေရာတွင် လွန်စွာအသုံးဝင်သည်။ ယင်းတွင် လက်ကိုင်တပ်ဆင်ထားသော သတ္တုအာရုံခံကိရိယာဖြင့် မြေကြီးပေါ်တဝိုက်တွင်လည်းကောင်း၊ အရာဝတ္ထုပစ္စည်းများအနီးတွင်လည်းကောင်း ဝှေ့ရမ်းရှာဖွေနိုင်သည်။ အကယ်၍ သတ္တုထည်တစ်ခုခု ရှိကြောင်းသိရပါက နားကျပ်တွင် အသံပြောင်းသွားခြင်းဖြင့် လွယ်ကူစွာသိနိုင်သည်။ နားကျပ်မပါဝင်သော လက်ကိုင် Metal Detector အငယ်စားများတွင် အသံဖြင့်သော်လည်းကောင်း၊  မီးအရောင်ပြောင်းခြင်း၊ ကိရိယာကိုတုန်ခါစေခြင်းဖြင့် သိစေနိုင်သည်။ သတ္တုထည်နှင့် ပိုမိုနီးကပ်လာပါက အသံသည် ပို၍ပို၍ ကျယ်လောင်လာစေမည် ဖြစ်သည်။

အခြား Metal Detector အမျိုးအစားမှာ "Walk Through" ဟု ခေါ်သော လူတစ်ကိုယ်လုံး လမ်းလျှောက်ဝင်သွားနိုင်သည့် Metal Detector အကြီးစားမျိုးဖြစ်သည်။ ယင်းတို့ကို လေဆိပ်များ၊ လူအများအပြားဝင်ရောက်ရာ စူပါမားကတ်များ၊ လုံခြုံရေးတင်းကျပ်ရာ အဆောင်အဦးအတွင်း ဝင်ရောက်ရာ နေရာများတွင် တပ်ဆင်အသုံးပြုကြပြီး လူ့ခန္ဓာကိုယ်ပေါ်ရှိ သတ္တုဖြင့်ပြုလုပ်ထားသော လက်နက်များကို ရှာဖွေရှာတွင် အသုံးပြုသည်။ ယင်း၏အားနည်းချက်မှာ သံ၊ ကြေး၊ ရွှေ၊ ငွေ၊ ဒန် စသည့် သတ္တုထည်ဖြင့် ပြုလုပ်ထားသော လူ့အသုံးအဆောင်များမှန်သမျှ အချက်ပေးနေမည် ဖြစ်သည်။

သတ္တုထည်တိုင်းသည် လျှပ်ကူးနိုင်စွမ်းရှိသည့် အချက်ကိုအသုံးချ၍  Metal Detector တွင် လက်စစ်သံလိုက်စက်ကွင်း Alternating Current ကို ထုတ်လွှတ်ပေးနိုင်သော Coil တစ်ခုပါဝင်မှာဖြစ်ပြီး ယင်းမှနေ၍ Alternative magnetic field သံလိုက်စက်ကွင်းကို ဖြစ်ပေါ်စေသည်။ သံလိုက်စက်ကွင်းသည် သတ္တုထည်တစ်ခုခု၏နှင့် နီးကပ်လာပါက Metal Detector ရှိ သံလိုက်စက်ကွင်းအားကြောင့် ၎င်းသတ္တုပစ္စည်းတို့သည်လည်း ကိုယ်ပိုင်သံလိုက်စက်ကွင်းဖြစ်ပေါ်လာစေသည်။ ယင်းသို့ ကိုယ်ပိုင် သံလိုက်စက်ကွင်းဖြစ်ပေါ်လာစေရန် သွေးဆောင်ဖန်တီးမှုကို Metal Detector အတွင်းရှိ အခြား ကွိုင်တစ်ခုမှနေ၍ (Magnetometer) ထောက်လှမ်းသိရှိကာ သတ္တုထည်တစ်ခုခုရှိကြောင်း အသံလှိုင်းထုတ်ပေးခြင်း၊ မီးလင်းစေခြင်းဖြင့် ကိုယ်တွယ်အသုံးချသူက သိရှိစေနိုင်သည်။

ပထမဆုံး Metal Detector ကို ၁၉၆၀ ခုနှစ်တွင် စတင်တီထွင် ထုတ်လုပ်နိုင်ခဲ့သည်။ ဓာတ်သတ္တုရှာဖွေမှုများအတွတ် စက်မှုဇုန်များနှင့် သတ္တုတွင်းလုပ်ငန်းများတွင် အများအပြားအသုံးပြုခဲ့ကြသော်လည်း လေဆိပ် နှင့် လုံခြုံရေးတင်းကျပ်သည့်နေရာများအတွတ် ဓား၊ သေနတ် စသည့် အန္တရာယ်ဖြစ်စေနိုင်သည့်ပစ္စည်းများ ရှာဖွေခြင်းနှင့် မြေမြှုပ်မိုင်းများ ရှာဖွေရာတွင် အလွန်များပြားစွာအသုံးပြုကြသည်။ အဆင့်မြင့် Metal Detector များတွင် ပြည်ပမှတင်သွင်းလာသော အစားအစာများတွင် ခဲပါဝင်မှုမရှိမရှိကိုစစ်ဆေးခြင်း၊ ဆောက်လုပ်ရေးလုပ်ငန်းကြီးများတွင် ကွန်ကရစ်အတွင်း အသုံးပြုသံကူသံချောင်းများကို စစ်ဆေးခြင်း၊ ပိုက်များ နှင့် နံရံအတွင်းမြှုပ်ထားသော ဝါယာကြိုးများအား၏ လမ်းကြောင်းကို ရှာဖွေရာတွင် အသုံးပြုကြသည်။
မိုရီဆာကီ ဝင်း

**မိုရီဆာကီဝင်း** (၂၀ ဩဂုတ် ၁၉၉၀ ဖွား)သည် ဂျပန်အဆိုတော်နှင့် သရုပ်ဆောင် ဖြစ်ပြီး၊ PrizmaX တေးဂီတအဖွဲ့၏ အဖွဲ့ဝင်လည်း ဖြစ်သည်။ 
မြန်မာလူမျိုး ဖြစ်သည်။ စတားဒပ် ပရိုမိုးရှင်း အနုပညာတွင် အဆင့် တစ်ထဲ ဝင်သည်။

## ကိုယ်ရေးအကျဉ်း 
အလယ်တန်းဒုတိယနှစ်တွင် လူတွေ့ ရွေးချယ်‌ခြင်း ခံရပြီး၊ စတားဒပ် ပရိုမိုးရှင်းနှင့် စာချုပ် ချုပ်ခဲ့သည်။

၂၀၀၈ ခုနှစ်၌ PrizmaX တွင် ပါဝင်သည်။ လှုပ်ရှားမှုများ၊ ‌ဖျော်ဖြေပွဲများ စသည်တို့တွင် ပါဝင်ခဲ့သည်နှင့် တစ်ချိန်တည်း၌ သရုပ်ဆောင် အနေနှင့်လည်း ပွဲဦးထွက်ခြင်း ပြုလုပ်ခဲ့သည်။ ၂၀၁၀ ဩဂုတ်၌ ရှီမာဒ တုဘဆာမှ လွဲ၍ အခြား PrizmaX အဖွဲ့ဝင်များနှင့် အတူ NAKED BOYZ အဖွဲ့ဝင် ဖြစ်လာပြီးနောက် ထိုနှစ်ကုန်တွင် နုတ်ထွက်လိုက်သည်။

၂၀၁၂ ၌ ယုတာကာ အိုဇကီ အမှတ်တရ ရုပ်ရှင် ဖြစ်သော "ရှယ်ရီ" တွင် ပထမဆုံး သရုပ်ဆောင်သည်။၂၀၁၄ ၌ စတင် ပြသသည်။

၂၀၁၃ မတ်လ၌ PrizmaX အဖွဲ့နှင့်အတူ ဆင်ဂယ် "Mysterious Eyes/Go!" ဖြင့် စီဒီခွေ ပွဲဦးထွက်လာသည်။ ဒုတိယ တေးအယ်လဘမ် "Ready" တွင်မူ မိုရီဆာကီက သီချင်း ရေးစပ်ထားသည်။ 

၂၀၁၅ ဧပြီ၌ အက်ဖ်အမ် ယိုကိုဟာမားတွင် ရေဒီယို ပင်တိုင် တင်ဆက်သူ လုပ်သည်။

၂၀၁၆ ဇွန်လ၌ စတီဗင် စပီးဘာ့ဂ် ကြီးကြပ် ရိုက်ကူးမည့် ရုပ်ရှင်ကားသစ် "ရယ်ဒီ ပလေယာ ဝမ်း" တွင် အဓိက မင်းသားအဖြစ် ရွေးချယ်ခြင်း ခံရပြီး၊ ဟောလိဝုဒ်တွင် ဦးစွာ ပွဲထွက်ခြင်း ဖြစ်သည်။ 

သို့ကြောင့် ပရိဇမာ အိက်စ် အဖွဲ့အနေနှင့် လှုပ်ရှားမှုကို ခေတ္တ ရပ်တန့်ထားသည်။ ထိုကြားတွင် သီဆိုမှုအပိုင်း၊ နောက် မိမိ တာဝန်ယူထားသော ရေဒီယို အစီအစဉ်ကို တစ်ဖွဲ့တည်းသား ဖြစ်သူ ခုရိုကာဝ တင်မ်က အစားထိုး လုပ်ကိုင်ပေးသည်။

အဆိုပါ ရိုက်ကူးရေး ပြီးဆုံးသော်၊ ပရိဇမာ အိက်စ် အနေနှင့် လှုပ်ရှားမှုများ ပြန်လည် စတင်ခဲ့သည်။

၂၀၁၇ ခုနှစ်တွင် ဒါရိုက်တာကြည်ဖြူသျှင် ရိုက်ကူးသော ဂျပန် မြန်မာ ချစ်ကြည်ရေး ဇာတ်ကား ဇာတိမြေတွင် အဓိက ဇာတ်ကောင်အဖြစ် ပါဝင်ရိုက်ကူးခဲ့သည်။

၂၀၁၇ခုနှစ် အောက်တိုဘာလတွင် မြန်မာ ရေဒီယို Shwe FM မှ ချီးမြှင့်ပေးအပ်သော "မြန်မာပရိသတ်ချစ်ခင်မှုအများဆုံးရရှိသော ကမ္ဘာကျော်အနုပညာရှင်ဆု" ကိုလက်ခံရရှိခဲ့သည်။

## ကိုးကား 
## ပြင်ပလင့် 
* スターダストプロモーションによるプロフィール
* PrizmaX オフィシャルブログ「PrizmaX A GOGO」
အစိုးရစက်မှုလက်မှုသိပ္ပံ(မော်လမြိုင်)

**အစိုရစက်မှုလက်မှုသိပ္ပံ (မော်လမြိုင်)** သည် မော်လမြိုင်မြို့တွင် တည်ရှိပြီး မွန်ပြည်နယ်၏ တစ်ခုတည်းသော စက်မှုလက်မှုသိပ္ပံဖြစ်သည်။ မြန်မာနိုင်ငံ ရှိ  အစိုးရစက်မှုလက်မှုသိပ္ပံ ၂၂ခုတွင် တစ်ခုအပါအဝင်ဖြစ်သည်။  ထိုသိပ္ပံသည် နည်းပညာဒီပလိုမာကိုသာ ချီးမြှင့်နိုင်သည်။ 

## သမိုင်းကြောင်း
အစိုးရစက်မှုလက်မှုသိပ္ပံ(မော်လမြိုင်)ကို ၁၉၈၂ ခုနှစ်က စတင်တည်ထောင်ခဲ့ပြီး နောက်ပိုင်းတွင် အစိုးရနည်းပညာကောလိပ်(မော်လမြိုင်)၊ နည်းပညာတက္ကသိုလ်(မော်လမြိုင်) အဖြစ် အဆင့်ဆင့်ပြောင်းလဲခဲ့သည်။ ထိုအချိန်တည်းက အစိုးရစက်မှုလက်မှုသိပ္ပံအမည်မှာ ကွယ်ပျောက်ခဲ့ပြီး ၂၀၁၅ ဇန်နဝါရီလ ၂၆ရက်နေ့တွင် အစိုးရစက်မှုလက်မှုသိပ္ပံ(မော်လမြိုင်) အဖြစ် အသစ်ပြန်လည်တည်ထောင်ခဲ့သည်။ အစိုးရစက်မှုလက်မှုသိပ္ပံ(မော်လမြိုင်)၏ ပထမဆုံးကျောင်းအုပ်ကြီးမှာ ဦးအောင်မိုးဖြစ်သည်။

## တည်နေရာ
ဤသိပ္ပံသည် မော်လမြိုင်မြို့ စက်မှုဇုန်တွင် တည်ရှိပြီး ယခင် ကွန်ပျူတာတက္ကသိုလ်(မော်လမြိုင်) နေရာတွင် တည်ဆောက်ထားသည်။

## ကိုးကား
စက်စဲကမ်းခြေ

**စက်စဲကမ်းခြေ**သည် မြန်မာနိုင်ငံတောင်ပိုင်း မွန်ပြည်နယ်၊ သံဖြူဇရပ်မြို့နယ်၌ တည်ရှိပြီး ကပ္ပလီပင်လယ်၊ မုတ္တမပင်လယ်ကွေ့ ရှိ ကမ်းခြေ အပန်းဖြေစခန်းတစ်ခုဖြစ်သည်။ ကမ်းခြေသည် အညို​ရောင်သဲများဖြင့် ဖွဲ့စည်းထားပြီး ၅.၆ ကီလိုမီတာရှည်ကာ အတော်အသင့် ကျယ်ဝန်းသော ကမ်းခြေတစ်ခုဖြစ်သည်။ စက်စဲသည် ၁၉ရာစုတည်းက အပန်းဖြေစခန်းရှိခဲ့ပြီး ယခုအချိန်ထိ လူသိများကျန်ရစ်ခဲ့သည်။  

စက်စဲတွင် စီးပွားဖြစ်စိုက်ပျိုးသော ပင်လယ်ရေမှော်များ​ လေ့လာရန်၊ ပုလဲထုတ်လုပ်မှုနည်းပညာ မြတ်နိုးသူများနှင့် စီးပွားဖြစ် အာဂါးအာဂါး (agar-agar) ထုတ်လုပ်မှုများ ​​​လေ့လာရန် မော်လမြိုင် တက္ကသိုလ်၏ မုတ္တမပင်လယ်ကွေ့ လက်တွေ့စခန်းရှိသည်။  စက်စဲရွာ၏တောင်ဘက်ကမ်းခြေတွင် ငါးဖမ်းလုပ်ငန်းအား အဓိကလုပ်ကိုင်လျက်ရှိသည့် ဓမင်းဆိပ်ရပ်ကွက်ဟု ခေါ်ဆိုသည့် တံငါဆိပ်တစ်ခုတည်ရှိပြီး ၎င်းရပ်ကွက်တစ်ခုတည်းတွင်ပင် အိမ်ခြေ ၄၀၀ ကျော်ခန့်နှင့် လူဦးရေ ၇၀၀ နီးပါးခန့်ရှိသည်။ စက်စဲကမ်းခြေ၏အဓိကရောင်းကုန်ဖြစ်သည့် ပင်လယ်စာများအဓိကထွက်ရှိရာနေရာလည်း ဖြစ်ပေသည်။ 

## စီးပွားရေး
စက်စဲ၏ အဓိကစီးပွားရေးမှာ စိုက်ပျိုးရေးလုပ်ငန်း၊ ငါးဖမ်းလုပ်ငန်းနှင့် ကမ်းခြေအခြေပြုစားသောက်ဆိုင်လုပ်ငန်းများဖြစ်သည်။

## ကိုးကား 
## ပြင်ပလင့်ခ်များ
*"Setse Map – Satellite Images of Setse" Maplandia World Gazetteer
ရွာရှည်ရွာ၊ ဝမ်းတွင်းမြို့နယ်

**ရွာရှည်ရွာ**သည် မန္တလေးတိုင်းဒေသကြီး၊ ဝမ်းတွင်းမြို့နယ်၊ ဘုရားဖြူကျေးရွာအုပ်စုတွင် တည်ရှိသော ရွာတစ်ရွာ ဖြစ်သည်။ ဝမ်းတွင်းမြို့၏မြောက်ဘက် ၁၀ မိုင်ခန့်အကွာတွင် တည်ရှိသည်။၂၀၁၄သန်းခေါင်စာရင်းအရအိမ်ခြေ ၉၉၆ အိမ်ရှိပြီး လူဦးရေ ၅၀၅၆ ယောက် ရှိသည်။ လယ်ယာလုပ်ငန်းဖြင့် အသက်မွေးပြီး ရက်ကန်းလုပ်ငန်းလုပ်ကိုင်သူ အနည်းငယ်ရှိသည်။ "လူပြော၊သူပြော၊သူငါပြောကြ၊ရွာရှည်ရွာကအလွန်၊တိုင်းမဒ္ဒနပြည်ပုဂံမှမင်းကျန်စစ်သားလေးငြိုးကဆိုးဝါးလှဝက်လျှင်း၊အတင်းတရစပ်တိုးဝှေ့သတ်က၊လံမြတ်စကြာလျှင်း၊ဝမ်းထွင်း......၍ဝမ်းတွင်းဟူသောရွာအရောက်ဟု"(နာနာဗန္ဓကဗျာကျမ်း)..စာမျက်နှာ၃၈တွင်ဖွဲ့ဆိုထားခြင်းကြောင့်ရွာရှည်ရွာသည်ရှေးယခင်တည်းကတည်ရှိသောရွာဟုသိရှိနိုင်သည်။ထို့အပြင်အသောကမင်းလက်ထပ်ကတူးဖော်ခဲ့သော ဆည်ကြီးဆွဲဘုရားရှိကန်တော်မင်္ဂလာအားအနော်ရထာမင်းလက်ထပ်တွင်ပြန်လည် ဆည်ဖို့ပြုရင်ရာတွင်လည်းရွာရှည်သူ/သားများပါဝင်ခဲ့ကြောင်းဆည်ကြီးဆွဲဘုရား‌ ‌ကျောက်စာမှတ်တမ်းအရသိရှိရပါသည်။( MPF Special Branch)

## ကိုးကား 
ကဏ္ဍ:ဝမ်းတွင်းမြို့နယ်ရှိ ရွာများ
သားငယ်

**သားငယ်** (၂၃ မတ် ၁၉၉၂ မွေးဖွား) သည် ရခိုင်လူမျိုး မြန်မာနိုင်ငံသား တစ်ဦးဖြစ်ပြီး မြန်မာအိုင်ဒေါလ် ရာသီ ၂ မှ အနိုင်ရရှိသော အဆိုတော်တစ်ဦးဖြစ်သည်။ နာမည်အရင်းမှာ ဇော်ဝင်းထွန်းဖြစ်ပြီး ၁၉၉၂ ခုနှစ် မတ်လ ၂၃ ရက်နေ့တွင် မွေးဖွားခဲ့သည်။ 

## ငယ်ဘဝနှင့်အနုပညာလုပ်ငန်းများ
သားငယ်ကို ၂၃ မတ် ၁၉၉၂ တွင် မာန်အောင်ကျွန်း၊ ရခိုင်ပြည်နယ် တွင် မွေးဖွားခဲ့ပြီး ရခိုင်တိုင်းရင်းသား ဖြစ်သည်။ သူသည် မြန်မာ အိုင်ဒေါ သီချင်းဆိုပြိုင်ပွဲ၏ ဒုတိယရာသီတွင် မန္တလေးမြို့အသံစစ်ဆေးမှုတွင် "ဘာလိုနေသေးလဲ" သီချင်းဖြင့် ဝင်ရောက်ယှဉ်ပြိုင်ခဲ့သည်။ ယင်းနောက် မြန်မာအိုင်ဒေါပြိုင်ပွဲတွင် အပတ်စဉ်အဆက်ဆက် ယှဉ်ပြိုင်လာရာ Top 2 (Grand Final) အဆင့်သို့ ပြိုင်ပွဲဝင် ဘီလီလမင်းအေး နှင့်အတူ တက်ရောက်နိုင်ခဲ့သည်။ယခုလက်ရှိတွင် သားငယ်သည် ဇနီးနှင့်အတူပြင်ဦးလွင်မြို့တွင် နေထိုင်သည်။ အသက်မွေးဝမ်းကြောင်းအဖြစ် အကြော်ရောင်းသည်။ သူသည် မြန်မာအိုင်ဒေါလ်တွင် မပြိုင်မီအချိန်မှ winner ဖြစ်ပြီးသည်အထိ အကြော်သည်အဖြစ် ဆက်လက်လုပ်ကိုင်လျက်ရှိပြီး အနုပညာနှင့် သီချင်းဆိုသောအလုပ်ကိုလည်း အဓိကထား လုပ်ကိုင်သည်။မြန်မာအိုင်ဒေါလ် ဖိုင်နယ်ပွဲတွင် သားငယ်သည် "ဇာတ်တော်ထဲမှာအလွမ်းဆုံး"၊ "လမ်းခွဲ"နှင့် "လမ်းကလေး" သုံးပုဒ်ဖြင့် သီဆိုယှဉ်ပြိုင်ခဲ့ပြီး တစ်နိုင်ငံလုံး၏မဲပေးမှု ရလဒ်အရ သားငယ်သည် အနိုင်ရရှိပြီး Myanmar Idol ဒုတိယရာသီ၏ အနိုင်ရရှိသူ ဖြစ်လာခဲ့သည်။သားငယ်၏ ပွဲဦးထွက်တစ်ကိုယ်တော်အခွေကို *လမ်းကလေး*ဟု အမည်ပေးထားကာ ၂၀၁၈ ခုနှစ် ဖေဖော်ဝါရီလ ၂ ရက်နေ့တွင် တစ်နိုင်ငံလုံးသို့ ဖြန့်ချိခဲ့သည်။ အခွေတွင် တေးသီချင်းစုစုပေါင်း ၁၄ ပုဒ်ပါဝင်သည်။

## သားငယ်၏ ပြိုင်ပွဲဝင်တေးသီချင်းများ
## ကိုးကား
ဟူးဂိုးဆု

**ဟူးဂိုးဆု** ဆိုသည်မှာ ယခင်နှစ်၏ အကောင်းဆုံး သိပ္ပံ စိတ်ကူးယဉ်ဝတ္ထု သို့မဟုတ် စိတ်ကူးယဉ် လက်ရာများနှင့် အောင်မြင်မှုများအတွက် နှစ်စဉ် ပေးအပ်သော ဆုများ အုပ်စု ဖြစ်သည်။ ဆုများကို အမေးဇင်း ဇာတ်လမ်းများဟူသည့် သိပ္ပံ စိတ်ကူးယဉ် မဂ္ဂဇင်း ကို တည်ထောင်သူ ဟူးဂိုး ဂန်းစဘက်အား အစွဲပြု၍ ခေါ်တွင်ပြီး၊ ၁၉၉၂ ခုနှစ်အထိ သိပ္ပံ စိတ်ကူးယဉ် အောင်မြင်မှုဆုများ ဟူ၍ တရားဝင် ခေါ်ဆိုခဲ့သည်။ ကမ္ဘာ့ သိပ္ပံ စိတ်ကူးယဉ် ဝတ္ထု အသင်းက ကြီးမှူး ကျင်းပ၍၊ ဆုများကို အာရုံစိုက်မိစေရန်အတွက် နှစ်စဉ် ကျင်းပမြဲ ဖြစ်သော ကမ္ဘာ့ သိပ္ပံစိတ်ကူးယဉ် ဝတ္ထု ကွန်ဗင်းရှင်း၌ နှစ်စဉ် ပေးအပ်သည်။ ၁၁ ကြိမ်မြောက် သိပ္ပံစိတ်ကူးယဉ် ဝတ္ထု ကွန်ဗင်းရှင်းတွင် ဆုများကို ပထမဦးဆုံး ပေးအပ်သမှု ပြုခဲ့ပြီး၊ ၁၉၅၅ မှစ၍ နှစ်တိုင်း ချီးမြှင့်လာခဲ့သည်။ ဆုများ ပေးအပ်သည့် နှစ်ကာလတိုင်း၌၊ တင်သွင်းသော ကဏ္ဍများလည်း တိုးပွား ပြောင်းလဲလာပြီး၊ လက်ရှိတွင် တဒါဇင်ကျော်သော ကဏ္ဍများဖြင့် ဟူးဂိုးဆုများ ပေးအပ်၍၊ ပုံစံအမျိုးမျိုးသော အရေးအသားပိုင်းနှင့် လက်ရာများ နှစ်မျိုးစလုံး အကျုံးဝင်သည်။

ဟူးဂိုးဆုများကို စိတ်ကူးယဉ် သိပ္ပံဝတ္ထုများနှင့် စိတ်ကူးယဉ် စာပေလက်ရာများတွင် ပေးအပ်ခံရမှု၌ အကောင်းဆုံးသော ဂုဏ်သိက္ခာများထဲမှ တစ်ခုအဖြစ် သတ်မှတ် ညွှန်းဆိုသည်။ ဆုရရှိသော စာပေလက်ရာများကို အထူး စုစည်းမှုလက်ရာများအဖြစ် ပြန်လည်ထုတ်ဝေကြကာ ဆုရရှိသော စာအုပ်များ၏ အဖုံးပေါ်၌ ဟူးဂိုးဆု၏ တရားဝင်လိုဂိုကို အရောင်းမြှင့်တင်ရေး တံဆိပ် အဖြစ် ထည့်သွင်း ရိုက်နှိပ်ပေးသည်။ ၂၀၁၇ ဆုများကို ဖင်လန်နိုင်ငံ၊ ဟယ်လ်ဆင်ကီတွင် ကျင်းပသော ၇၅ ကြိမ်မြောက် ကမ္ဘာ့ သိပ္ပံစိတ်ကူးယဉ် ဝတ္ထု ကွန်ဗင်းရှင်းတွင် ၁၁ ဩဂုတ် ၂၀၁၇ က ပေးအပ်ခဲ့သည်။ ၂၀၁၈ ဟူးဂိုးဆုများကို ၁၇ ဩဂုတ် ၂၀၁၈ ၌ ကယ်လီဖိုးနီးယား၊ ဆန်ဂျို့တွင် ကျင်းပပြုလုပ်မည့် ၇၆ ကြိမ်မြောက် ကမ္ဘာ့ သိပ္ပံ စိတ်ကူးယဉ် ဝတ္ထု ကွန်ဗင်းရှင်းတွင် ပေးအပ်မည် ဖြစ်သည်။

## ကဏ္ဍများ 
## ကိုးကား 
## ရင်းမြစ်များ 
* 
* 
* 
* 
* 
* 
* 
* 
* 
* 
* 
* 

## ပြင်ပလင့် 
* 
* Current WSFS Constitution
ဟောလိဝုဒ် ကျော်ကြားမှု အထိမ်းအမှတ် လျှောက်လမ်း

**ဟောလိဝုဒ် ကျော်ကြားမှု အထိမ်းအမှတ် လျှောက်လမ်း** () သည် အမေရိကန်နိုင်ငံ၊ လော့စ်အိန်ဂျယ်လိစ်မြို့၊ ဟောလိဝုဒ် ရုပ်ရှင်နယ်မြေကြီးတွင် ရှိသည့် ပြတိုက်ဆန်ဆန် နေရာတစ်ခု ဖြစ်သည်။ ရုပ်ရှင်၊ ဂီတ၊ ရုပ်မြင်သံကြား၊ ရေဒီယို စသည့် ဖျော်ဖြေရေးဆိုင်ရာ လုပ်ငန်းများတွင် အောင်မြင်ကျော်ကြားသော အနုပညာရှင် ငွေကြယ်ပွင့်များကို ဂုဏ်ပြုသည့်အနေဖြင့် ကြေးဝါစသည်ဖြင့် ပြုလုပ်ထားသည့် ထိပ်ချွန်းငါးဖက်ပါ အထိမ်းအမှတ်ကြယ်ပွင့်များကို ထိုလျှောက်လမ်းတစ်လျှောက်တွင် အမှတ်တရ မော်ကွန်းတင်ထည့်သွင်းမြှုပ်နှံထားသည်။ ဟောလိဝုဒ်လမ်းကျယ်ကြီး (Hollywood Boulevard) ၏ ဘလောက် ၁၅ ခုနှင့် ဗိုင်းန်လမ်း (Vine Street) ၏ ဘလောက် ၃ ခုတို့ တစ်လျှောက်တွင် ကြယ်ပွင့်ပေါင်း ၂၆၀၀ ကျော်ကို မြှုပ်နှံထားခြင်း ဖြစ်သည်။ ထိုကြယ်ပွင့်များသည် ဖျော်ဖြေရေးဆိုင်ရာ ထုတ်လုပ်မှုများတွင် အောင်မြင်ကျော်ကြားသော ရုပ်ရှင်သရုပ်ဆောင်၊ ဂီတပညာရှင်၊ ဒါရိုက်တာ၊ ထုတ်လုပ်သူ၊ ဂီတဆိုင်ရာအဖွဲ့၊ စိတ်ကူးယဉ်ဇာတ်ကောင် စသူတို့ကို ဂုဏ်ပြုမော်ကွန်းစိုက်ထူထားခြင်း ဖြစ်သည်။ ဟောလိဝုဒ် ကျော်ကြားမှု အထိမ်းအမှတ်လမ်းကြောင်းသည် နှစ်စဉ် ခရီးသွားဧည့်သည်ပေါင်း ၁၀ သန်းခန့် လာရောက်လည်ပတ်သော လူသိများသည့် နာမည်ကြီးနေရာတစ်ခု ဖြစ်သည်။

## ဖော်ပြချက်
အထိမ်းအမှတ်လျှောက်လမ်းသည် ဂိုဝါလမ်း (Gower Street) မှ လာဘီရာရိပ်သာလမ်း (La Brea Avenue) အထိ ဟောလိဝုဒ်လမ်းကျယ်ကြီးပေါ်တွင် အရှေ့မှ အနောက်သို့ ၁.၃ မိုင် (၂.၁ ကီလိုမီတာ) ရှိပြီး၊ ဟောလိဝုဒ်နှင့် လာဘီရာ ကြားတွင် ထောင့်ဖြတ်လမ်းတိုပိုင်းတစ်ခု ပေါင်းထည့်သည်။ ယုကလမ်း (Yucca Street) နှင့် နေဝင်ချိန်လမ်းမ (Sunset Boulevard) ကြား ဗိုင်းန်လမ်းပေါ်တွင် မြောက်မှ တောင်သို့ ဝ.၄ မိုင် (ဝ.၇ ကီလိုမီတာ) ရှိသည်။

### အမျိုးအစား
၂၀၁၇ ခုနှစ်တွင် ဟောလိဝုဒ် ကျော်ကြားမှု အထိမ်းအမှတ် လျှောက်လမ်းတွင် ၆ ပေ (၁.၈ မီတာ) ခြားတစ်ခါ ကြယ်ပွင့်ပေါင်း ၂၆၀၀ ကျော် ရှိသည်။  ထိုကြယ်ပွင့်များတွင် ဂုဏ်ပြုခြင်းခံရသူ၏ အမည်ကို ထွင်းထားပြီး သက်ဆိုင်ရာကဏ္ဍ အမျိုးအစားအလိုက် အမှတ်တံဆိပ် ပုံရိပ်များကို ထည့်သွင်းထားသေးသည်။ ကဏ္ဍအလိုက် ပုံရိပ်အမျိုးအစားငါးမျိုးရှိပြီး ၎င်းတို့မှာ 
*ရုပ်ရှင်ကင်မရာ တံဆိပ် (ရုပ်ရှင်ဇာတ်ကားများ အတွက်)
*ရုပ်မြင်သံကြား တံဆိပ် (ရုပ်မြင်သံကြား အတွက်)
*ဓာတ်ပြားခွေ တံဆိပ် (အသံသွင်းနှင့် ဂီတဆိုင်ရာ အတွက်)
*ရေဒီယိုမိုက်ခရိုဖုန်း တံဆိပ် (ရေဒီယိုဆိုင်ရာ အတွက်)
*ဟာသရုပ်ပြောင်မျက်နှာဖုံး တံဆိပ် (ပြဇာတ်များ အတွက်) တို့ ဖြစ်သည်။ လျှောက်လမ်းရှိ ကြယ်ပွင့်များအနက် ရုပ်ရှင်ဆိုင်ရာ ၄၇ ရာခိုင်နှုန်း၊ ရုပ်မြင်သံကြားဆိုင်ရာ ၂၄ ရာခိုင်နှုန်း၊ အသံသွင်းဆိုင်ရာ ၁၇ ရာခိုင်နှုန်း၊ ရေဒီယိုဆိုင်ရာ ၁၀ ရာခိုင်နှုန်းနှင့် ပြဇာတ်ဆိုင်ရာ ၂ ရာခိုင်နှုန်း ရှိပြီး၊ တစ်နှစ်လျှင် ခန့်မှန်းခြေ ကြယ်အသစ် ၂၀ ခန့် ထပ်မံမော်ကွန်းတင်လေ့ရှိသည်။

## ကိုးကား
ထိပ်ချွန်ကျောက်တိုင်ဂိတ် (စာအုပ်)

***ထိပ်ချွန်ကျောက်တိုင်ဂိတ်*** () သည် အင်ကေဂျယ်မီစင်း ရေး‌သားသော ၂၀၁၆ သိပ္ပံ စိတ်ကူးယဉ် ဝတ္ထု တစ်အုပ် ဖြစ်ပြီး၊ ကမ္ဘာကွဲ စီးရီးတွင် (*ပဉ္စမဥတု* ပြီးနောက်) ဆက်လက်ထုတ်ဝေသော ဒုတိယတွဲ ဖြစ်သည်။ *ထိပ်ချွန်ကျောက်တိုင်ဂိတ်*သည် ဝေဖန်မှုများစွာ ပြင်းထန်ခဲ့ပြီး၊ အရှေ့တစ်အုပ်သည် ဟူးဂိုးဆု၏ အကောင်းဆုံး ဝတ္ထုဆုကို ရရှိခဲ့သည်။

## ဇာတ်ကွက်အကျဉ်း 
*ထိပ်ချွန်ကျောက်တိုင်ဂိတ်*သည် (ပဉ္စမဥတု ဟု ခေါ်တွင်သော) ရာစုနှစ်တိုင်းတွင် အကြီးအကျယ် ရာသီဥတု ကပ်ဆိုက်ခြင်း ကြုံရသော တိတ်ဆိတ်ခြင်းဟူသည့် စူပါတိုက်ကြီး တစ်ခုပေါ်၌ အခြေခံထားသည်။ စာအုပ်သည် ကမ္ဘာပျက်ကပ် ဖြစ်လာနိုင်သည့် ဆိုးရွားသော ပဉ္စမဥတုမှ စတင်ထားသည်။ စာအုပ်တွင် အမေနှင့် သမီးဟူသော ဇာတ်ကောင် နှစ်ကောင်ကို အခြေတည်ထားပြီး၊ မှော်ပညာ တတ်မြောက်သော အိုရိုဂျင်းများ ဖြစ်ကာ၊ အနီးစပ်ဆုံး ပဉ္စမဥတု မဖြစ်ခင်ကလေးကမှ ကွဲကွာသွားခဲ့သည်။ တယောက်နှင့် တယောက် ပြန်လည် ရှာတွေ့ရန် ခရီးထွက်ခြင်းများ ပါဝင်ပြီး၊ သူတို့၏ ကြိုးပမ်းမှုကြောင့် ပဉ္စမဥတုများ အဘယ်ကြောင့် တည်ရှိနေရသနည်း ဟူသည်ကို ရှာဖွေတွေ့ရှိ ခဲ့ကြသည်။

### ဆုများ 
၂၀၁၇ တွင် *ထိပ်ချွန်ကျောက်တိုင်ဂိတ်*သည် အကောင်းဆုံး ဝတ္ထုအတွက် ဟူးဂိုးဆုကို ရရှိသည်။ ဤသည်မှာ ဂျယ်မီစင်း၏ ကမ္ဘာကွဲ စီးရီးအတွက် (၂၀၁၆ က *ပဉ္စမဥတု *ပြီးနောက်) ဒုတိယကြိမ် ရသော ဆု ဖြစ်ပြီး၊ ဂျယ်မီစင်းသည် ဆယ်စုနှစ် နှစ်စုကျော်အတွင်း အကောင်းဆုံးဝတ္ထု ဟူးဂိုးဆုကို နှစ်နှစ်ဆက်တိုက် ရရှိသူ ပထမဆုံး စာရေးဆရာ ဖြစ်လာသည်။ ထို့ပြင်၊ *ထိပ်ချွန်ကျောက်တိုင်ဂိတ်*၏ အောင်မြင်မှုသည် အကောင်းဆုံး ဝတ္ထုရှည်၊ ဝတ္ထုလတ်၊ ဝတ္ထုတိုဆုများ ပါဝင်သော ၂၀၁၇ ဟူးဂိုးဆုများတွင် အမျိုးသမီး‌ဇာတ်ကောင်များ အားကောင်းမှု အရွေ့၏ တစ်စိတ်တစ်ပိုင်း ဖြစ်လာခဲ့သည်။

ဟူးဂိုးဆုအပြင်၊ *ထိပ်ချွန်ကျောက်တိုင်ဂိတ်*သည် နက်ဗျူလာ၏ အကောင်းဆုံး ဝတ္ထုဆုအတွက် စကာတင် ပါခဲ့သော်လည်း ထိုဆုကို ချာလီဂျိန်းအင်ဒါး၏ *မိုးပေါ်က ငှက်တွေအကုန်လုံး (All the Birds in the Sky) *စာအုပ်က ရရှိသွားသည်။ 

## ကိုးကား
အ.ထ.က (၁) တမူး

**အမှတ် (၁) အခြေခံပညာ အထက်တန်းကျောင်း၊ တမူး** (**အ.ထ.က (၁) တမူး**) သည် စစ်ကိုင်းတိုင်းဒေသကြီး၊ တမူးမြို့တွင် တည်ရှိသည်။ အ.ထ.က (၁) တမူးကို ၁၉၅၈ တွင် တည်​ထောင်ခဲ့သည်။
ဘာဂါကင်း

**ဘာဂါကင်း** (; အတိုကောက် **BK**) သည် အမေရိကန် ဟမ်ဘာဂါ အမြန်ပြင် စားသောက်ဆိုင်များ ဖြစ်သည်။ ဌာနချုပ်သည် ဖလော်ရီဒါပြည်နယ်၊ မိုင်ယာမီဒိတ် ကောင်တီတွင် တည်ရှိသည်။ ၁၉၅၃ ခုနှစ်တွင် ဖလော်ရီဒါပြည်နယ်၊ ဂျက်ဆန်ဗေးမြို့အခြေစိုက် **InstaBurger King** အမည်ဖြင့် ကုမ္ပဏီ စတင်တည်ထောင်ခဲ့သည်။ ၁၉၅၄ ခုနှစ်တွင် Insta-Burger King ကုမ္ပဏီသည် ဘဏ္ဍာရေးအကြပ်အတည်းဖြစ်ပွားခဲ့ပြီး ယင်း၏ မိုင်ယာမီအခြေစိုက် လုပ်ငန်းလုပ်ခွင့်ရသူ David Edgerton နှင့် James McLamore တို့က ကုမ္ပဏီကို ဝယ်ယူခဲ့ပြီးနောက် "**Burger King**" ဟု အမည်ပြောင်းလဲခဲ့သည်။ နောက် ရာစုနှစ်ဝက်ခန့်တွင် ကုမ္ပဏီသည် ပိုင်ရှင် လေးဆက်ပြောင်းလဲခဲ့ပြီး သုံးဆက်မြောက်ပိုင်ရှင်များဖြစ်သော TPG Capital, Bain Capital နှင့် Goldman Sachs Capital Partners တို့က ၂၀၀၂ ခုနှစ်တွင် အများပိုင်အဖြစ် ပြောင်းလဲခဲ့သည်။ ၂၀၁၀ တွင် ဘရာဇီး 3G Capital က အမေရိကန်ဒေါ်လာ ၃.၂၆ ဘီလီယံ တန်ဖိုးရှိ ရှယ်ယာအများစုကို ရယူခဲ့သည်။

## ကိုးကား
အိုးဝေမဂ္ဂဇင်း

**အိုးဝေ မဂ္ဂဇင်း** သည် ရန်ကုန်တက္ကသိုလ်ကျောင်းသားများသမဂ္ဂက ၁၉၃၁ ခုနှစ်၊ ဇန်နဝါရီလတွင် စတင်ထုတ်ဝေခဲ့သည့် မဂ္ဂဇင်း ဖြစ်သည်။

## အမည်ပြောင်းလဲလာပုံ 
မူလက အိုးဝေမဂ္ဂဇင်း၏ အမည်မှာ ရန်ကုန်တက္ကသိုလ် ကျောင်းသားသမဂ္ဂ မဂ္ဂဇင်းဖြစ်သည်။ သို့သော် အမည်ရှည်သဖြင့် အသစ်ပေးရန် အမှုဆောင်များအား တိုင်ပင်သည်။ ကိုညိုမြပေးသော အိုးဝေ ဟူသည့်အမည်ကို အယ်ဒီတာ ကိုအောင်ဆန်းက လက်ခံလိုက်သည်။

မန္တလေးတွင် ကျောင်းနေစဉ်က ဒေါင်းယာဉ်ပျံဟူသော မင်းသမီးကို သဘောကျဖူးကြောင်း၊ သူ၏ "အိုးဝေ အိုးဝေ" ဆိုသည့်အသံမှာ ခုနှစ်သံပြောင်းသော်လည်း နားထောင်မငြီးနိုင်ကြောင်း၊ စာနယ်ဇင်းလောကသို့ ရောက်ပါက အိုးဝေ ဆိုသည့် မဂ္ဂဇင်းထုတ်လိုသည့် အကြံရှိကြောင်း အိုးဝေဟူသောအမည်ကို စဉ်းစားမိပုံနှင့် ပတ်သက်၍ ကိုညိုမြက ပြောပြသည်။ ထို့နောက်မှ −

"ဗမာပြည်သည် ဥဒေါင်းနိုင်ငံ

အိုးဝေသည် ဥဒေါင်းအသံ" 

ဟူသည့် ဆောင်ပုဒ်ဖြင့် သမဂ္ဂမဂ္ဂဇင်းကို အိုးဝေ မဂ္ဂဇင်း ဟု အမည်ပြောင်းလိုက်သည်။

## ငရဲခွေးကြီးဆောင်းပါးနှင့် ၎င်း၏ ဂယက် 
၁၉၃၆ ဇန်နဝါရီလထုတ်၊ အတွဲ ၅၊ အမှတ် ၁ အင်္ဂလိပ်ကဏ္ဍတွင် *ငရဲခွေးကြီး လွတ်နေပြီ* (Hell Hound at Large) ဟူသော ဆောင်းပါး ပါလာသည်။ 

တက္ကသိုလ်အာဏာပိုင်တစ်ဦး၏ မတရားမှုကို ပွင့်ပွင့်လင်းလင်း ဝေဖန်ထားရာ ကျောင်းရှိ အာဏာပိုင်များကိုသာမက ညွန့်ပေါင်းအစိုးရကိုပါ အဖျားခတ်နေသည်။ ဆောင်းပါးရေးသားသူ ယမမင်း ကလောင်ရှင်၏ အမည်ရင်းကိုမူ မသိကြပေ။ထို့ကြောင့် ကျောင်းအုပ်ကြီးက အယ်ဒီတာ ကိုအောင်ဆန်းကို ဆောင်းပါးရှင်အမည် ဖော်ထုတ်ပေးရန် တောင်းဆိုလာသည်။ ကိုအောင်ဆန်းက အယ်ဒီတာကျင့်ဝတ်နှင့်အညီ ဆောင်းပါးရှင်အား မပြောနိုင်ကြောင်း အရေးယူလိုလျှင် မိမိအား အရေးယူနိုင်ကြောင်း ပြောသည်။ 

ဤဆောင်းပါးအား ထည့်သွင်းစေသည်ဟူသော အကြောင်းပြချက်ဖြင့် တကသဥက္ကဋ္ဌ ကိုနု ကို ကျောင်းထုတ်သည်။ ဆောင်းပါးရှင်အား အမည်မဖော်သည့်အတွက် ကိုအောင်ဆန်း ကိုလည်း ကျောင်းထုတ်သည်။

ထိုအခါ ဥက္ကဋ္ဌနေရာအား ကိုရာရှစ် က တာဝန်ယူပြီး ကျောင်းသားအစည်းအဝေးကျင်းပ၍ သပိတ်မှောက်စေသည်။ ဤသို့ဖြင့် ၁၉၃၆ ခုနှစ် ​ဒုတိယအကြိမ် ကောလိပ်သပိတ် ဖြစ်ပွားတော့သည်။

## အရေးပါမှု 
အိုးဝေမဂ္ဂဇင်းသည် ကျောင်းသားလှုပ်ရှားမှုသမိုင်း၊ လွတ်လပ်ရေးသမိုင်း၊ စစ်အာဏာရှင်စနစ် ဆန့်ကျင် တိုက်ဖျက်ရေးသမိုင်းများတွင် ကိုအောင်ဆန်း၊ ကိုညိုမြ တို့ ခေတ်မှစကာ ခေတ်အဆက်ဆက် အဖိနှိပ်ခံလူထုဘက်မှ အစဉ်တစိုက် ရပ်တည် တိုက်ပွဲဝင်ခဲ့ပြီး အစဉ်အလာကြီးမားသော ကျောင်းသားသမဂ္ဂ မဂ္ဂဇင်းလည်းဖြစ်သည်။

စစ်အာဏာသိမ်းမှုမတိုင်ခင် ၂၀၂၀ ကာလများတွင် ရန်ကုန်တက္ကသိုလ်ကျောင်းသားများသမဂ္ဂသည် အိုးဝေစာစဉ်ကို ပြန်လည်ဖော်ထုတ် ဖြန့်ဝေနိုင်ရန် ကြိုးပမ်းခဲ့သည်။

နွေဦးတော်လှန်ရေးကာလတွင် ဗမာနိုင်ငံလုံးဆိုင်ရာ ကျောင်းသားသမဂ္ဂများအဖွဲ့ချုပ် (ဗကသများအဖွဲ့ချုပ်) နှင့် ရန်ကုန်တက္ကသိုလ်ကျောင်းသားများသမဂ္ဂက ဦးစီးပြီး အိုးဝေကို စာစောင်အဖြစ် ၂ ပတ်တကြိမ် ထုတ်ဝေလျက် ရှိသည်။

## ကိုးကား 
## ပြင်ပလင့်ခ်များ 
* ရန်ကုန်တက္ကသိုလ်ကျောင်းသားသမဂ္ဂမှ ထုတ်ဝေလျက်ရှိသော အိုးဝေမဂ္ဂဇင်း

* အိုးဝေမဂ္ဂဇင်း၏ Facebook စာမျက်နှာ - https://www.facebook.com/Oway1936
အိုလီဗီယာ ဘီယာ

**အိုလီဗီယာ ဘီယာ** (၁၈ အောက်တိုဘာ ၁၉၉၀ မွေး) သည် ဆွစ်လူမျိုး ကြေးစား စက်ဘီးစီးပြိုင်သူ ဖြစ်သည်။ သူသည် ၂၀၁၅ ယူစီအိုင် ပတ်လမ်း စက်ဘီးစီးပြိုင် ဗိုလ်လုပွဲတွင် ပါဝင်ယှဉ်ပြိုင်ခဲ့သည်။

## ကိုးကား 
## ပြင်ပလင့် 
*
ဂိုရပ်ပါဆေးရုံ သေဆုံးမှုများ

**ဂိုရပ်ပါဆေးရုံ သေဆုံးမှုများ** သည် ၂၀၁၇ ခုနှစ် ဩဂုတ်လလယ်ပိုင်းတွင် ဖြစ်ပွားခဲ့ပြီး ဥတ္တရပဒေသပြည်နယ်၊ ဂိုရပ်ပါမြို့ရှိ နိုင်ငံပိုင် ဘာဘာရာဟပ်ဒတ် ဆေးကောလိပ်တွင် ကလေးငယ် ၇၀ ကျော် သည် ဆေးရုံသို့ ပေးပို့ထားသော အောက်ဆီဂျင်ပြတ်လပ်မှုကြောင့် သေဆုံးခဲ့ကြသည်။ ဆေးရုံ၏ အောက်ဆီဂျင်ထောက်ပံ့မှုကို ငွေကြေးထောက်ပံ့မှု မရှိသောကြောင့် အောက်ဆီဂျင် ထောက်ပံ့မှုပေးသူဖက်မှ ဖြတ်တောက်ခဲ့ခြင်း ဖြစ်သည်။

## ဖြစ်ရပ်များ 
ကြွေးမြီ အမေရိကန်ဒေါ်လာ ၅၀,၀၀၀ ပေးရန် ကျန်ရှိနေခြင်းကြောင့် ဘာဘရာဟပ်ဒတ် ဆေးကောလိပ်သို့ အောက်ဆီဂျင်ပေးသွင်းမှုကို အောက်ဆီဂျင်ထောက်ပံ့မှုပေးသူဖက်မှ ရပ်တန့်လိုက်ခြင်း ဖြစ်သည်။ ဩဂုတ် ၁၀၊ ၂၀၁၇ မှစတင်ကာ ပထမ ၄၈ နာရီအတွင်း ကလေးငယ် ၃၀ သေဆုံးခဲ့ရာ၊ မွေးကင်းစဆောင်မှ ၁၇ ဦး၊ ပြင်းထန်ဦးနှောက်ရောင်ကုသဆောင်မှ ၅ ဦး၊ အထွေထွေကုသဆောင်မှ ၈ ဦး တို့ ဖြစ်သည်။ ဥတ္တရပဒေသပြည်နယ်အစိုးရမှ ဆေးရုံအုပ်ကို "ပေါ့ဆမှု"ဖြင့် ဩဂုတ် ၁၂၊ ၂၀၁၇ တွင် ရာထူးမှ ရပ်စဲခဲ့သည်။

အိန္ဒိယဝန်ကြီးချုပ် နာရန်ဒြာ မိုဒီ ၏ရုံးက ကျန်းမာရေးဝန်ကြီး အန်နုပရီရာ ပတေးနှင့် ပြည်ထောင်စု ကျန်းမာရေး အတွင်းရေးမှူးတို့နှင့် အတူ အခြေအနေအား "အဆက်မပြတ် စောင့်ကြည့်နေသည်" ဟု ဆိုသည်။ ဥတ္တရပဒေသပြည်နယ် ကျန်းမာရေးဝန်ကြီး ဆစ်ဟပ်နတ်ဆင်းက အောက်ဆီဂျင် ပြတ်လပ်မှုသည် သေဆုံးရခြင်းများ၏ အကြောင်းရင်းမဟုတ်ဟု ငြင်းဆိုခဲ့သည်။ ဥတ္တရပဒေသပြည်နယ် ဝန်ကြီးချုပ် ယိုဂီအဒစ်ရာနတ် က မတော်တဆမှုအတွက် စုံစမ်းစစ်ဆေးရေးအဖွဲ့တစ်ဖွဲ့ကို စေလွှတ်တာဝန်ပေးခဲ့ပြီး "အပြစ်ရှိသူ မည်သူကိုမျှ သက်ညှာခြင်းမရှိစေရ" ဟု ကတိပေးခဲ့သည်။ ပြည်သူလူထုမှ ဖိအားပေးခဲ့ပြီးနောက် ဆေးရုံသို့ ယိုဂီအဒစ်ရာနတ် က ဩဂုတ် ၁၃၊ ၂၀၁၇ တွင် လာရောက်ခဲ့သည်။

အိန္ဒိယအမျိုးသားကွန်ဂရက်က သီးခြားစုံစမ်းစစ်ဆေးရေးအဖွဲ့တစ်ဖွဲ့ကို အိန္ဒိယနိုင်ငံတရားရုံးချုပ်က စောင့်ကြည့်ပေးရန် တောင်းဆိုခဲ့ကြသည်။ ရှေ့နေနှင့် ကွန်ဂရက်နိုင်ငံရေးသမား ဂျဗာရှာဂေး က "သေဆုံးမှုများအတွက် ဝန်ကြီးချုပ်၊ ကျန်းမာရေးဝန်ကြီး၊ ဆေးကောလိပ်ကျောင်းအုပ် တို့တွင် တာဝန်ရှိသည်။ ဥတ္တရပဒေသပြည်နယ်အစိုးရသည်လည်း သွေးစွန်းခဲ့ပြီ။ သူတို့သည် ဖုံးကွယ်ရန်အတွက် လုပ်ဆောင်နေကြသည်။" ဟု ပြောဆိုခဲ့သည်။

## ကိုးကား
ကိုကို (သံတူကြောင်းကွဲ)

**ကိုကို** သည် အောက်ပါတို့အနက် တစ်ခုခု ဖြစ်နိုင်သည်။

* ကိုကို - အစ်ကိုကိုဖြစ်စေ၊ အစ်ကိုအရွယ်ကိုဖြစ်စေ ချစ်ခင်ရင်းနှီးစွာ လေးစားစွာခေါ်သောစကားလုံး

## လူပုဂ္ဂိုလ်များ 
*ကိုကို (ဒုတိယဗိုလ်ချုပ်ကြီး) - ပြည်ထဲရေးဝန်ကြီးဟောင်း
*ကိုကို၊ ဗိုလ်မှူးကြီး - မြန်မာ့တပ်မတော်အရာရှိဟောင်း
*ကိုကို၊ မောင် (ဂီတလုလင်) - ဂီတပညာရှင်
*ကိုကို၊ ဦး၊ ဒေါက်တာ - အမျိုးသားစာပေဆုရှင်၊ ဆေးဆရာဝန်
*ကိုကို၊ စာရေးဆရာ - မြောင်းမြမြို့ဖွား စာရေးဆရာ
*မောင်ကိုကို (အမရပူရ) - စာရေးဆရာ
*ကိုကို (စက်မှု) - သတင်းစာဆရာ
*ကိုကို (ဝန်ကြီး) - လက်ရှိ ပြည်ထောင်စုရွေးကောက်ပွဲကော်မရှင်ဥက္ကဋ္ဌ
ပထမပုဂ္ဂလိကဘဏ်လီမိတက်

**ပထမပုဂ္ဂလိကဘဏ် လီမိတက်**ကို ၁၉၉၁ ခုနှစ် စက်တင်ဘာ ၉ ရက်နေ့တွင် တည်ထောင်ခွင့်ရရှိပြီး ၁၉၉၂ ခုနှစ် မေလ ၅ ရက်နေ့တွင် လုပ်ငန်းများ စတင်လည်ပတ်ခဲ့သည်။ ရုံးချုပ်သည် အမှတ် (၆၁၉-၆၂၁)၊ ကုန်သည်လမ်းနှင့် ဗိုလ်ဆွန်ပက် လမ်းထောင့်၊ ပန်းဘဲတန်းမြို့နယ်၊ ရန်ကုန်မြို့တွင် တည်ရှိသည်။ ၂၀၂၂ ခုနှစ် နိုဝင်ဘာလထိ ဘဏ်ခွဲပေါင်း (၃၅) ဘဏ် ဖွင့်လှစ်ထားရှိပြီး ဖြစ်သည်။

၂၀၁၇ ခုနှစ် ဇန်နဝါရီလ ၂၀ ရက်နေ့တွင် ရန်ကုန်စတော့အိတ်ချိန်း စာရင်းဝင် အများပိုင်ကုမ္ပဏီတစ်ခု ဖြစ်လာခဲ့သည်။ 

### ပထမပုဂ္ဂလိကဘဏ်လီမိတက် ဥက္ကဋ္ဌများ 
# ဒေါက်တာစိန်မောင် (၁၉၉၂-၂၀၂၁)
# ဒေါက်တာတင်ဝင်း(ဖေဖော်ဝါရီ ၂၀၂၂-ဒီဇင်ဘာ ၂၀၂၂)
# ဦးကျော်တင်(၁၈ ဒီဇင်ဘာ ၂၀၂၂-လက်ရှိ)

## ကိုးကား 
ကဏ္ဍ:မြန်မာနိုင်ငံ၏ ဘဏ်များ
မြန်မာအရှေ့တိုင်းဘဏ်လီမိတက်

**မြန်မာအရှေ့တိုင်းဘဏ်လီမိတက်**ကို ၁၉၉၃ ခုနှစ်၊ နိုဝင်ဘာလ ၁၈ ရက်နေ့တွင် စတင်တည်ထောင်ခဲ့သည်။ မြန်မာပြည်တစ်ဝှမ်းလုံးတွင် ဘဏ်ခွဲပေါင်း ၃၀ ခုဖြင့် Current ၊ Fixed ၊ Saving နှင့် Call Deposits များအပြင် Commercial Loans စသည့်ဝန်ဆောင်မှုများနှင့် အခြားဝန်ဆောင်မှုများကို ဆောင်ရွက်ပေးနေသည်။

၂၀၁၇ ခုနှစ် ဩဂုတ်လအထိ ဘဏ်ခွဲပေါင်း (၃၇) ဘဏ် ဖွင့်လှစ်ထားရှိပြီး ဖြစ်သည်။ 

## ကိုးကား 
ကဏ္ဍ:မြန်မာနိုင်ငံ၏ ဘဏ်များ
အမှတ်(၂၃၂) ခြေလျင်တပ်ရင်း

**အမှတ်(၂၃၂)ခြေလျင်တပ်ရင်း** ( **ခလရ(၂၃၂)** ) သည် ရခိုင်ပြည်နယ်၊ စစ်တွေမြို့ ၌ အခြေစိုက်သည်။ ဒေသကွပ်ကဲမှုစစ်ဌာနချုပ်(စစ်တွေ)၏ လက်အောက်ခံ ခြေလျင်တပ်ရင်း တစ်ရင်း ဖြစ်သည်။

ကဏ္ဍ:ခြေလျင်တပ်ရင်းများ
ပီဇာတဲ

**ပီဇာတဲ** () သည် အမေရိကန် စားသောက်ဆိုင်များနှင့် နိုင်ငံတကာတွင် ဆိုင်ခွဲများ ခွင့်ပြုဖွင့်လှစ်ထားပြီး ၁၉၅၈ ခုနှစ်တွင် ဒန်ကာနေ နှင့် ဖရန့်ကာနေ တို့မှ တည်ထောင်ခဲ့သည်။ ကုမ္ပဏီသည် ပီဇာနှင့် ပါစတာ အပါအဝင် အီတလီ-အမေရိကန် စားဖွယ်များကြောင့် လူသိများသည်။ ၂၀၁၅ ခုနှစ်အထိ Pizza Hut သည် တစ်ကမ္ဘာလုံးတွင် ၁၅,၀၀၀ နေရာတွင် ဖွင့်လှစ်ထားပြီး ကမ္ဘာ့အကြီးဆုံး စားသောက်ဆိုင် ကုမ္ပဏီများတွင် တစ်ခုအပါအဝင်ဖြစ်သော Yum! Brands, Inc. မှ ပိုင်ဆိုင်သည်။

## ကိုးကား
အလွယ်တကူ ပြုပြင်စားသုံးနိုင်သော အစားအစာ

**အလွယ်တကူ ပြုပြင်စားသုံးနိုင်သော အစားအစာ** (သို့မဟုတ်) သည် အလွယ်တကူ စားသုံးနိုင်ရန်အတွက် ပြင်ဆင်ရောင်းချသော အစားအစာ ဖြစ်သည်။ ယင်းကဲ့သို့သော အစားအစာများသည် များသောအားဖြင့် နောက်ထပ် ထပ်မံပြင်ဆင်ရန် မလိုအပ်ဘဲ အသင့် စားသုံးနိုင်သည်။ သယ်ဆောင်ရလွယ်ကူပြီး ကြာရှည်ခံအောင် ပြင်ဆင်ထားသည်။ စားသောက်ဆိုင် အစားအစာများသည် ဤဖွင့်ဆိုချက်တွင် အကျုံးဝင်သော်လည်း ဤအသုံးအနှုန်းကို သုံးနှုန်းလေ့မရှိပေ။ အလွယ်တကူ ပြုပြင်စားသုံးနိုင်သော အစားအစာများတွင် အသင့်စား အစာခြောက်များ၊ အေးခဲထားသော အစားအစာများ ပါဝင်သည်။

ပေါင်မုန့်၊ ဒိန်ခဲ နှင့် အခြားသော ပြင်ဆင်ပြီး အစားအစာများကို နှစ်ထောင်ပေါင်းများစွာကပင် စတင် ရောင်းချခဲ့သည်။ အခြားအမျိုးအစားများသည် အစားအစာနည်းပညာအရ အဆင့်ဆင့် ဖွံ့ဖြိုးတိုးတက်လာခဲ့သည်။ အလွယ်တကူ ပြုပြင်စားသုံးနိုင်သော အစားအစာတို့သည် နိုင်ငံနှင့် ပထဝီဝင်နေရာများအလိုက် အမျိုးမျိုး ကွဲပြားခြားနားသည်။ ကလေးသူငယ် အဝလွန်မှုကို ကာကွယ်ရန်နှင့် စီးပွားရေးအရ ရောင်းချသော အစားအစာများ၏ ကျန်းမာရေးထိခိုက်နိုင်မှုကို လျော့ချနိုင်ရန် နည်းလမ်းမျိုးစုံသုံး၍ ပြင်ဆင်သည်။

အလွယ်တကူ ပြုပြင်စားသုံးနိုင်သော အစားအစာများကို အလွယ်တကူ စားသုံးနိုင်ရန်အတွက် ပြင်ဆင် ရောင်းချသည်။ အလွယ်တကူ ပြုပြင်စားသုံးနိုင်သော အစားအစာအဖြစ် ပြင်ဆင်ရောင်းချသော ထုတ်ကုန်များသည် အပူ၊ အသင့်စားဟင်းလျာများအနေဖြင့် လည်းကောင်း၊ အခန်းတွင်းအပူချိန်တွင် ကြာရှည်ခံသော ထုတ်ကုန်များအဖြစ် လည်းကောင်း၊ သို့မဟုတ် အေးခဲထားသော သို့မဟုတ် အအေးခံထားသော ထုတ်ကုန်များအနေဖြင့် လည်းကောင်း ပြင်ဆင်ထားသည်။ ယင်းအစားအစာများကို "စားသုံးသူများအတွက် ပိုမို နှစ်လိုဖွယ်ဖြစ်စေရန်" ဖန်တီးထားသော အစားအစာများအဖြစ် ရည်ညွှန်းကြသည်။

## ကိုးကား
Carl's Jr.

'''Carl's Jr.''' သည် စီကေအီး စားသောက်ဆိုင် ဦးပိုင်ကုမ္ပဏီမှ ဖွင့်လှစ်ထားသော အမြန်ပြင် အစားအစာ စားသောက်ဆိုင် ဆိုင်ခွဲများဖြစ်ပြီး အမေရိကန်ပြည်ထောင်စု အနောက်ပိုင်းနှင့် အနောက်တောင်ပိုင်းတို့တွင် အများဆုံး တည်ရှိသည်။

ကားလ် ကာချာ (၁၉၁၇–၂၀၀၈) နှင့် ဇနီးဖြစ်သူ မာဂရက် (၁၉၁၅-၂၀၀၆) တို့သည် ၁၉၄၁ တွင် Carl's Jr. ၏ ရှေ့ပြေးအဖြစ် လော့စ်အိန်ဂျယ်လိစ်မြို့တွင် ဟော့ဒေါ့လှည်းဖြင့် စတင်ဖွင့်လှစ်ခဲ့သည်။ ၁၉၄၅ ခုနှစ်တွင် ကယ်လီဖိုးနီးယားပြည်နယ်၊ အန်နာဟင်းမ်မြို့သို့ ပြောင်းရွှေ့ခဲ့ပြီး သူတို့၏ ပထမဆုံး ဝန်ဆောင်မှုအပြည့်ပေးသော စားသောက်ဆိုင် Carl's Drive-In Barbecue ကို ဖွင့်လှစ်ခဲ့သည်။ စားသောက်ဆိုင်လုပ်ငန်း အောင်မြင်လာသောအခါ ၁၉၅၆ ခုနှစ်တွင် ပထမဆုံး Carl's&nbsp;Jr. စားသောက်ဆိုင် ဆိုင်ခွဲနှစ်ခုကို အန်နာဟင်းမ်မြို့ နှင့် ဘရီရာမြို့ တို့တွင် ဖွင့်လှစ်ခဲ့သည်။ ယင်းနှစ်မှာပင် ဆိုင်ခွဲများကို Carl's Jr. အဖြစ် တရားဝင်ပြောင်းလဲခဲ့သည်။

၂၀၁၆ ခုနှစ်တွင် *Entrepreneur* မဂ္ဂဇင်းက Carl's Jr. အား အမေရိကန် ပြည်ထောင်စုရှိ Top Franchise ၅၀၀ စာရင်းတွင် နံပါတ် ၅၄ အဖြစ် ဖော်ပြခဲ့သည်။

မတ်လ ၂၀၁၆ အထိ စီကေအီးတွင် ဆိုင်ခွဲပေါင်း ၃,၆၆၄ ရှိနေပြီး အမေရိကန်ပြည်နယ် ၄၄ ခုနှင့် အခြား ၃၈ နိုင်ငံတို့တွင် ဖွင့်လှစ် လည်ပတ်နေသည်။

## ကိုးကား
အမြန်ပြင် အစားအစာ

ဆိုင်များ]]

**အမြန်ပြင် အစားအစာ** () ဆိုသည်မှာ လျင်မြန်စွာ ပြင်ဆင်သုံးဆောင်နိုင်ပြီး ပမာဏအများအပြား ထုတ်လုပ်ထားသော အစားအစာ ဖြစ်သည်။ အခြားအစားအစာများနှိုင်းယှဉ်လျှင် ယင်းအစားအစာတွင် အာဟာရတန်ဖိုး နည်းပါးစွာ ပါဝင်လေ့ရှိသည်။ အချိန်အနည်းငယ်အတွင်း ပြင်ဆင်နိုင်သော မည်သည့်အစားအစာကိုမဆို အမြန်ပြင် အစားအစာဟု သတ်မှတ်ကြသော်လည်း စားသောက်ဆိုင်တစ်ခု သို့မဟုတ် စတိုးဆိုင်တစ်ခုခုမှ ကြိုတင်အပူပေးထားသော သို့မဟုတ် ကြိုတင်ချက်ပြုတ်ထားသော ပါဝင်ပစ္စည်းများဖြင့် ရောင်းချပြီး ဝယ်ယူသူမှ ထုတ်ပိုးရယူနိုင်သော အစားအစာများကိုသာ ဤအသုံးအနှုန်းဖြင့် ရည်ညွှန်းလေ့ရှိသည်။

အမြန်ပြင် အစားအစာများကို ၁၈၆၀ ဆယ်စုနှစ်များက ဗြိတိန်တွင် ငါးနှင့် အာလူးကြော်ဆိုင်များအနေဖြင့် စတင်ခဲ့သည်။ Drive-through စားသောက်ဆိုင်များသည် အမေရိကန်ပြည်ထောင်စုတွင် ၁၉၅၀ ဆယ်စုနှစ်များတွင် စတင်ကျော်ကြားလာခဲ့သည်။ "fast food" ဝေါဟာရကို ၁၉၅၁ ခုနှစ်တွင် Merriam–Webster အဘိဓာန်မှ အသိအမှတ်ပြု ဖော်ပြခဲ့သည်။

အမျိုးသား ကျန်းမာရေးသိပ္ပံ (National Institutes of Health) ၏ အဆိုအရ အမြန်ပြင် အစားအစာများသည် အိမ်ချက်ဟင်းလျာများနှင့်စာလျှင် အမြန်ရွေးချယ်စရာနည်းလမ်း ဖြစ်သည်။ ယင်းတို့တွင် ပြည့်ဝ အဆီ၊ သကြား၊ ဆားနှင့် ကယ်လိုရီများ မြင့်မားစွာ ပါဝင်သည်။ အမြန်ပြင် အစားအစာများကို များပြားစွာ စားသုံးခြင်းသည် အူမကြီးကင်ဆာ၊ အဝလွန်ခြင်းနှင့် ကိုလက်စထရောတက်ခြင်းတို့နှင့် ဆက်စပ်နေသည်။

## ကိုးကား 
## ပြင်ပလင့်ခ်များ 
*
အမြန်ပြင် အစားအစာ စားသောက်ဆိုင်

ရှိ McDonald's စားသောက်ဆိုင်]]

**အမြန်ပြင် အစားအစာ စားသောက်ဆိုင်** (; သို့မဟုတ် **quick service restaurant** (**QSR**)) ဆိုသည်မှာ အမြန်ပြင် အစားအစာများကို တည်ခင်းရောင်းချပြီး စားပွဲထိုး ဝန်ဆောင်မှု အနည်းအကျဉ်းဖြင့် ဖွင့်လှစ်သော စားသောက်ဆိုင် အမျိုးအစားတစ်မျိုး ဖြစ်သည်။ အမြန်ပြင် အစားအစာ စားသောက်ဆိုင်များတွင် ရရှိနိုင်သော အစားအစာများသည် ပုံမှန်အားဖြင့် အနောက်တိုင်း အစားအစာများ ဖြစ်ကြပြီး ကန့်သတ်ထားသော မီနူးနှင့် အများအပြားချက်ပြုတ်ထားပြီး ပူပူနွေးနွေး ပြင်ဆင်ထားကာ ထိုင်ခုံဖြင့် စားသုံးနိုင်သော်လည်း များသောအားဖြင့် ထုတ်ပိုးသယ်ဆောင်နိုင်သည့် ပုံစံဖြင့် ရောင်းချသည်။ ယင်းစားသောက်ဆိုင်များသည် ဆိုင်ခွဲများ သို့မဟုတ် ဖရန့်ချိုက်ပုံစံဖြင့် သတ်မှတ်ထားသော ပါဝင်ပစ္စည်းများ ဖြည့်တင်းပေးခြင်း သို့မဟုတ် တစ်စိတ်တစ်ပိုင်း ပြင်ဆင်ထားသော အစားအစာများနှင့် ထောက်ပံ့ကုန်များကို စားသောက်ဆိုင်ခွဲများဆီသို့ ထောက်ပံ့ပို့ဆောင်ပေးလေ့ရှိသည်။ "fast food" ဝေါဟာရကို ၁၉၅၁ ခုနှစ်တွင် Merriam–Webster အဘိဓာန်တွင် အသိအမှတ်ပြု ဖော်ပြခဲ့သည်။

မည်သို့ဆိုစေ ပထမဆုံး အမြန်ပြင် အစားအစာ စားသောက်ဆိုင်များကို အမေရိကန်ပြည်ထောင်စုတွင် ၁၉၁၉ ခုနှစ်၌ A&W စားသောက်ဆိုင်နှင့် ၁၉၂၁ ခုနှစ်၌ White Castle စားသောက်ဆိုင်များက စတင်ခဲ့သည်။ ယနေ့အချိန်တွင် McDonald's (၁၉၄၀ စတင်) နှင့် KFC (၁၉၅၂ စတင်) ကဲ့သို့သော အမေရိကန်မှ စတင်သော အမြန်ပြင် အစားအစာ ဆိုင်ခွဲများသည် ကမ္ဘာတစ်ဝန်းတွင် ဖွင့်လှစ်ရောင်းချလျက် ရှိသည်။

## ကိုးကား 
## ပြင်ပလင့်ခ်များ
တက်သံကျသံဘာသာစကား

## တက်သံကျသံဘာသာစကား
မြန်မာဘာသာစကားသည် အသံအတက်အကျ ကွဲပြားပုံနှင့် စကားတစ်လုံးနှင့်တစ်လုံး အဓိပ္ပာယ်ကွဲပြားသွားသည်။ တက်သံ(၃)မျိုးရှိသည်။ 
၎င်းတို့မှာ_
#အမြစ်သံ(အသံနိမ့်သံ) 
#သံပြေ 
#အမြင့်သက်သံ တို့ဖြစ်သည်။
အမြစ်သံဆိုသည်မှာ အောက်မြစ် ( -့ ) ပါသောအသံဖြစ်သည်။ အချို့စာလုံးများသည် အောက်မြစ်မထည့်ထားသော်လည်း အောက်မြစ်ပါသော အသံတို့နှင့် အတိုအရှည်အနေအထားတူ၍ အမြစ်သံဟုယူသည်။ အမြစ်သံကို အနိမ့်သက်သံဟုလည်း
ခေါ်သည်။ သံပြေသည် ဝိသဇ္ဇနီမပါသောအသံဖြစ်၍ အမြင့်သက်သံသည် ဝိဇ္ဇနီပါသောအသံဖြစ်သည်။
မြန်မာစကားကို စကားလုံးဖွဲ့စည်းပုံအရ ခွဲခြားကြည့်ပါက 
#ဗျည်း + သရဖြင့် ဖွဲ့စည်းတည်ဆောက်ထားသော စကားလုံး
#ဗျည်းမပါဘဲ သရသက်သက်ဖြင့် ဖွဲစည်းထားသော စကားလုံး ဟူ၍ ( ၂ )မျိုးတွေ့ရသည်။
## ဗျည်း+သရ ဖြင့် ဖွဲ့စည်းထားသောစကားလုံး
အထက်ပါသာဓကများတွင် စကားလုံးများသ် အသံအတက်အကျသုံးမျိုးရှိသည်။ ထိုအသံအတက်အကျကိုလိုက်၍ အနက်အဓိပ္ပာယ်သည်လည်း ပြောင်းလည်းမှုရှိသည်။

## ဗျည်းမပါဘဲ သရသက်သက်ဖြင့် ဖွဲစည်းထားသော စကားလုံး
အထက်ပါသာဓကတွင် အောင့်၊ အောင်၊ အောင်း စကားလုံးသုံးခုသည် အသံအတက်အကျ မတူညီသကဲ့သို့ အနက်အဓိပ္ပာယ်သည်လည်း ပြောင်းလဲသွားသည်။ ထို့ကြောင့် မြန်မာဘာသာစကားကိုတက်ကျသံဘာသာစကားဟု သက်မှတ်သည်။
## ကိုးကား
Language Commission
1002 - Aspects of Myanmar 
1002 - မြန်မာရေးရာ

ကဏ္ဍ:မြန်မာဘာသာစကား
မြန်မာနိုင်ငံသားများဘဏ်လီမိတက်

**မြန်မာနိုင်ငံသားများဘဏ်**သည် စီးပွားရေးနှင့်ကူးသန်းရောင်းဝယ်ရေးဝန်ကြီးဌာန ၏ အထူးစီးပွားရေးဘဏ်လုပ်ငန်းတစ်ခုအဖြစ် စတင်တည်ထောင်ခဲ့သည့် ဘဏ်ဖြစ်သည်။နောက်ပိုင်းတွင် အများပိုင် ပုဂ္ဂလိကဘဏ် တစ်ခုဖြစ်လာပြီး အစုရှယ်ယာအများစုကို Capital Hypermarket ၊Capital Construction စသည့် လုပ်ငန်းများထူထောင်ထားသော CDSG လုပ်ငန်းစုက ပိုင်ဆိုင်ထားသည်။

ဘဏ်ဥက္ကဋ္ဌ တာဝန်ကို စီးပွားရေးနှင့်ကူးသန်းရောင်း ဝယ်ရေးဝန်ကြီးဌာန မှ အဆင့်မြင့်အရာရှိကြီးများက အဆက်ဆက်တာဝန်ယူခဲ့ပြီး နောက်ပိုင်း၌ ဝန်ကြီးဌာန အငြိမ်းစားအရာရှိကြီးက ပြောင်းလဲတာဝန်ယူသည်။  MCB ဘဏ်သည်  မြို့ပေါင်း (၃၁) မြို့တွင် ဘဏ်ခွဲပေါင်း (၅၇) ခုအထိ ဖွင့်လှစ်ထားပြီး ငွေသွင်း၊ ငွေထုတ်ပြုလုပ်နိုင်မည့် ATM စက်များ(၇၁) ခုအထိ ထားရှိသည်။ဘဏ်ဝန်ထမ်းပေါင်း (၁,၂၀၀) ကျော်ဖြင့် လည်ပတ်လျက်ရှိသည်။

## ဘဏ်သမိုင်းကြောင်း 
(၁၉၅၀) ပြည့်နှစ်၊ မြန်မာနိုင်ငံအထူးကုမ္ပဏီများ အက်ဥပဒေအရ (၁၉၉၁) ခုနှစ်တွင် စတင်တည်ထောင်ခဲ့ပြီး၊ ၁၉၉၂ ဇွန်လ ၂ ရက်နေ့မှစ၍ ရန်ကုန်မြို့၊ ကျောက်တံတားမြို့နယ်တွင် ဘဏ်လုပ်ငန်းများ စတင်ဆောင်ရွက်ခဲ့သည်။ 

၂၀၁၆ ခုနှစ် ငွေ‌ကြေးအဖွဲ့အစည်းများ ဥပဒေ ပုဒ် (၁၇၆) အရ မြန်မာနိုင်ငံသားများဘဏ်လီမိတက်၏ ခွင့်ပြုမတည်ငွေရင်းမှာ ကျပ် (၇၅) ဘီလီယံဖြစ်ပြီး ထည့်ဝင်ပြီးမတည်ငွေရင်းမှာ ကျပ် (၅၂) ဘီလီယံ ရှိသည်။

၂၀၁၆ ခုနှစ် ဩဂုတ်လ ၂၆ ရက်နေ့တွင် ရန်ကုန်စတော့အိတ်ချိန်းဝင် အများပိုင်ကုမ္ပဏီတစ်ခု ဖြစ်လာပြီး ရန်ကုန်စတော့အိပ်ချိန်း၌ စာရင်းတင်၍ အစုရှယ်ယာများအား အရောင်းအဝယ်ပြုလုပ်ခဲ့သည်။ ဘဏ်၏ ၂၀၂၄ ခုနှစ် အစီရင်ခံစာအရ စီးပွားရေးနှင့်ကူးသန်းရောင်းဝယ်ရေးဝန်ကြီးဌာန ပြည်ထောင်စုဝန်ကြီးရုံး၊ကုန်သွယ်ရေးဦးစီးဌာန၊ စားသုံးသူရေးရာဦးစီးဌာနတို့က ဘဏ်ရှယ်ယာ ၁၀ ဒသမ ၄၀ ရာခိုင်နှုန်းကို ပိုင်ဆိုင်သည်။ အများပြည်သူက ၁၁ ဒသမ ၈၀ ရာခိုင်နှုန်း၊စီးပွားရေးလုပ်ငန်းရှင် ဦးကိုကိုကြီး ဦးဆောင်သော CAPITAL FINANCIAL HOLDING LTD. အပါအဝင် စီးပွားရေးလုပ်ငန်းစုတို့က ၇၇ ဒသမ ၈၀ ရာခိုင်နှုန်း ပိုင်ဆိုင်သည်။
## ဘဏ်ခွဲဖွင့်လှစ်ထားရှိမှု 
၂၀၂၂ ခုနှစ် ဒီဇင်ဘာအထိ ရန်ကုန်တိုင်း၊ ရခိုင်ပြည်နယ်၊ စစ်ကိုင်းတိုင်း၊ ရှမ်းပြည်နယ်၊ မကွေးတိုင်း၊ ဧရာဝတီတိုင်း၊ နေပြည်တော်၊ မန္တလေးတိုင်း၊ မွန်ပြည်နယ်၊ ကချင်ပြည်နယ်၊ ကရင်ပြည်နယ်နှင့် တနင်္သာရီတိုင်းတို့တွင် ဘဏ်ခွဲပေါင်း ၄၈ ခုအထိ ဖွင့်လှစ်ထားသည်။

၂၀၂၂ ခုနှစ် ဒီဇင်ဘာလ ၂၈ရက်တွင် မုံရွာဘဏ်ခွဲငယ်၊ မူဆယ်ဘဏ်ခွဲ(၁)၊ မန္တလေးဘဏ်ခွဲ(၄)၊ တန့်ဆည်ဘဏ်ခွဲ၊ ဇီးကုန်းဘဏ်ခွဲတို့အား မြန်မာနိုင်ငံတော်ဗဟိုဘဏ် ၏ခွင့်ပြုချက်ဖြင့် ပိတ်သိမ်းကြောင်း ကြေညာသည်။ ၂၀၂၃ စက်တင်ဘာ ၁၃ ရက်တွင် မြန်မာနိုင်ငံသားများဘဏ်၏  ၅၃ ခုမြောက်ဘဏ်ခွဲဖြစ်သော  တောင်ငူဘဏ်ခွဲအား ဖွင့်လှစ်သည်။ ၂၀၂၄ ခုနှစ် ဖေဖော်ဝါရီလအထိ ဘဏ်ခွဲပေါင်း ၅၇ ခုအထိ ဖွင့်လှစ်ထားသည်။

## ကိုးကား 
ကဏ္ဍ:မြန်မာနိုင်ငံ၏ ဘဏ်များ
တဆက်တည်းဖြစ်သော အမေရိကန်ပြည်ထောင်စု

**တဆက်တည်းဖြစ်သော အမေရိကန်ပြည်ထောင်စု** () ဆိုသည်မှာ မြောက်အမေရိကတိုက်ရှိ အမေရိကန်ပြည်ထောင်စု၏ တဆက်တည်းထိစပ်နေသော ပြည်နယ် ၄၈ ခုနှင့် ဝါရှင်တန်ဒီစီ (ပြည်ထောင်စုနယ်မြေ) တို့ကို ခေါ်ဝေါ်သည့် အသုံးအနှုန်းဖြစ်သည်။ ယင်းအသုံးအနှုန်းတွင် တဆက်တည်းမဟုတ်သည့် အလက်စကာပြည်နယ်နှင့် ဟာဝိုင်ယီပြည်နယ်နှင့်၊ အမေရိကန် ကမ်းလွန် နယ်မြေပိုင်နက်များဖြစ်သည့် အမေရိကန်ဆမိုးအား၊ ဂူအမ်ကျွန်း၊ မြောက်မာရီယာနာကျွန်းစု၊ ပေါ်တိုရီကိုနှင့် အမေရိကန် ဗာဂျင်အိုင်းလန်းတို့ မပါဝင်ပေ။

တဆက်တည်းဖြစ်သော ပြည်နယ် ၄၈ ခုအကြား အကျယ်ဆုံးအကွာအဝေးသည် ၂,၈၀၂ မိုင် (ဖလော်ရီဒါပြည်နယ်နှင့် ဝါရှင်တန်ပြည်နယ် အကြား ၄,၅၀၉ ကီလိုမီတာ) ဖြစ်ပြီး အကြီးဆုံး တောင်-မြောက်မျဉ်းဆွဲပါက ၁,၆၅၀ မိုင် (၂,၆၆၀ ကီလိုမီတာ) ဖြစ်သည်။

ဝါရှင်တန်ဒီစီနှင့် တဆက်တည်းဖြစ်သော ပြည်နယ် ၄၈ ခု၏ စုစုပေါင်း ဧရိယာသည်  ဖြစ်ပြီး ကမ္ဘာ့ စုစုပေါင်း မျက်နှာပြင်ဧရိယာ၏ ၁.၅၈ % ဖြစ်သည်။ ယင်းဧရိယာ၏  သည် ကုန်းမြေဖြစ်ပြီး အမေရိကန်ပြည်ထောင်စုနိုင်ငံ ကုန်းမြေဧရိယာ၏ ၈၃.၆၅ % ဖြစ်ကာ ဩစတြေးလျနိုင်ငံ၏ ဧရိယာနှင့် ဆင်တူသည်။ တရားဝင်အားဖြင့်  သည် ရေထုဧရိယာဖြစ်ပြီး နိုင်ငံ၏ စုစုပေါင်း ရေထုဧရိယာ၏ ၆၂.၆၆ % ဖြစ်သည်။

ဧရိယာအလိုက် နိုင်ငံနှင့် နယ်မြေဒေသများ စာရင်းတွင် တဆက်တည်းဖြစ်သော အမေရိကန်ပြည်ထောင်စုအနေဖြင့် အဆင့် ငါး နေရာတွင် ဖြစ်ပြီး အလက်စကာနှင့် ဟာဝိုင်ယီတို့ ပါဝင်သည့် နိုင်ငံ၏ စုစုပေါင်း ဧရိယာအရဆိုပါက စတုတ္ထနေရာတွင် ရှိသည်။ ဘရာဇီးနိုင်ငံ သည် တဆက်တည်းဖြစ်သော အမေရိကန်ပြည်ထောင်စုထက် စုစုပေါင်းဧရိယာကြီးမားသော်လည်း အမေရိကန်ပြည်ထောင်စုနိုင်ငံတစ်ခုလုံးထက် သေးငယ်ပြီး ရုရှားနိုင်ငံ၊ ကနေဒါနိုင်ငံနှင့် တရုတ်နိုင်ငံတို့သည် နှစ်မျိုးစလုံးထက် ဧရိယာကြီးမားသည့် နိုင်ငံများ ဖြစ်သည်။ ၂၀၁၀ ခုနှစ် သန်းခေါင်စာရင်းအရ တဆက်တည်းဖြစ်သော အမေရိကန်ပြည်ထောင်စု၏ လူဦးရေမှာ ၃၀၆,၆၇၅,၀၀၆ ဖြစ်ပြီး တစ်နိုင်ငံလုံး လူဦးရေ၏ ၉၉.၃၃% ဖြစ်သည်။ လူဦးရေသိပ်သည်းမှုမှာ တစ်စတုရန်းမိုင်လျှင် ၁၀၃.၆၃၉ ဦး (၄၀.၀၁၅/km2)ဖြစ်ပြီး တစ်နိုင်ငံလုံးအနေဖြင့် ၈၇.၂၆၄/sq mi (၃၃.၆၉၂/km2) ဖြစ်သည်။

## တဆက်တည်းဖြစ်သော အမေရိကန်ပြည်ထောင်စုအတွင်းရှိ ထိစပ်မနေသော ဧရိယာများ 
အမေရိကန် ကမ်းလွန်ကျွန်းများမှလွဲ၍ တဆက်တည်းဖြစ်သော အမေရိကန်ပြည်ထောင်စုရှိ အချို့ဒေသများသည် ကနေဒါနိုင်ငံကိုဖြတ်ကာ ကားလမ်းဖြင့်သာ သွားရောက်နိုင်သည်။ ဗားမောင့်ရှိ အားဘတ်မြို့သည် ကုန်းမြေဖြင့် တိုက်ရိုက်ထိစပ်မနေသော်လည်း နယူးယောက်နှင့် ဗားမောင့်တို့မှ တံတားဖြင့် ဆက်သွယ်ထားသည်။

## တဆက်တည်းဖြစ်သော အမေရိကန်ပြည်ထောင်စု ပြည်နယ်များ
တဆက်တည်းဖြစ်သော အမေရိကန်ပြည်ထောင်စု ပြည်နယ် ၄၈ ခုမှာ

## ကိုးကား
ကူလိန်း / ရန်းဂယ်ဆန်တေးလာ / ဂလေစီယာ ပင်လယ်အော် / တက်ရှန်ရှီးနီး အယ်လ်ဆက်

**ကူလိန်း / ရန်းဂယ်ဆန်တေးလာ / ဂလေစီယာ ပင်လယ်အော် / တက်ရှန်ရှီးနီး အယ်လ်ဆက်** ဆိုသည်မှာ ကနေဒါနိုင်ငံ နှင့် အမေရိကန်ပြည်ထောင်စုတွင် တည်ရှိသော နိုင်ငံတကာ ဥယျာဉ် တစ်ခု ဖြစ်ပြီး အမေရိကန် ပြည်ထောင်စု အလက်စကာပြည်နယ် ယူကွန် နှင့် ကနေဒါနိုင်ငံ ဗြိတိသျှ ကိုလံဘီယာ ပြည်နယ်တို့တွင် တည်ရှိသည်။

၁၉၉၄ ခုနှစ်တွင် ယူနက်စကိုမှ ကမ္ဘာ့အမွေခံ နေရာအဖြစ် ကြေညာခဲ့ပြီး အလွန်လှပသော ရေခဲမြစ်နှင့် ရေခဲမြင်ကွင်းတို့ ရှိသည့် အပြင် ဂရစ်ဇလီဝက်ဝံများ၊ ကာရီဘိုးကောင်များ နှင့် ဒေါလ်သိုးများ နေထိုင်ရာဒေသ ဖြစ်သည့် အတွက်ကြောင့်လည်း ပါဝင်သည်။ စုစုပေါင်း အကျယ်အဝန်းမှာ ၂၄,၂၀၅,၉၈၃ ဧက (၉၇,၉၅၈.၁၄ စတုရန်း ကီလိုမီတာ) ရှိသည်။

## ကိုးကား
ဇင်းဘုရွာ၊ ကဝမြို့နယ်

**ဇင်းဘုရွာ** ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ အင်းဝကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၈၆၂၅ ဖြစ်သည်။ ၂၀၁၄ သန်းခေါင်စာရင်းအရ အင်းဝကျေးရွာအုပ်စုတွင် ကျား ၉၇၅ ဦး၊ မ ၁၁၀၆ ဦး၊ လူဦးရေ စုစုပေါင်း ၂၀၈၁ ဦးနေထိုင်သည်။  

## ကိုးကား 
ကဏ္ဍ:ကဝမြို့နယ်ရှိ ရွာများ
ဒိုင်နိုဆော ခရိုင်ဥယျာဉ်

**ဒိုင်နိုဆော ခရိုင်ဥယျာဉ်** သည် ကနေဒါနိုင်ငံ အယ်လ်ဘာတာပြည်နယ် ကယ်လ်ဂရီမြို့ ၏ အရှေ့တောင်ဘက် ၂ နာရီခွဲခန့် ကားမောင်းသွားရသည့် နေရာ သို့မဟုတ် ၃၀မိုင် (၄၈ ကီလိုမီတာ) အကွာတွင် တည်ရှိပြီး အယ်လ်ဘာတာပြည်နယ် ဘရွတ်ခ်မြို့မှ နာရီဝက်ခန့် ကားမောင်းသွားရသော နေရာတွင် ရှိသည်။

ထိုဥယျာဉ်သည် ဘက်လန်း မြေမျက်နှာသွင်ပြင် ထင်ရှားစွာ ရှိသော ရက်ဒီးယား မြစ်၏ မြစ်ဝှမ်း အတွင်း တည်ရှိသည်။ ထိုဥယျာဉ်သည် ကမ္ဘာပေါ်တွင် ဒိုင်နိုဆော ရုပ်ကြွင်း အများဆုံး ရှိသည့် အတွက် ထင်ရှားသည်။ ဒိုင်နိုဆော မျိုးစိတ်ပေါင်း ၄၀ ကို ဥယျာဉ်အတွင်း ရှာဖွေတွေ့ရှိခဲ့ပြီး ဥပမာ ၅၀၀ ခန့်ကို ထိုဥယျာဉ် အတွင်းမှ သယ်ဆောင်၍ ကမ္ဘာတဝှမ်းရှိ ပြတိုက်များတွင် ပြသထားသည်။ မိုက်ခရိုစကုပ်ဖြင့် ကြည့်ရသော ရေညှိမှစ၍ အသားစားသော ဒိုင်နိုဆောကြီးများ အထိ မျိုးစိတ်ပေါင်း ၅၀၀ ခန့်၏ ကျောက်ဖြစ်ရုပ်ကြွင်းများ စုစည်းနေသဖြင့် ၁၉၇၉ ခုနှစ်တွင် ကမ္ဘာ့ အမွေခံနေရာ တစ်ခု အဖြစ်သတ်မှတ်ခဲ့သည်။
ပညာကို ရှေး၊ ဥစ္စာကို နောက်

**ပညာရွှေအိုး လူမခိုး** သည် မြန်မာဆိုရိုးစကား ဖြစ်သည်။

### အဓိပ္ပာယ်
“ပညာကို ရှေး၊ ဥစ္စာကို နောက်” ဆိုသည်မှာ အတတ်ပညာ၊ ဗဟုသုတတို့ကို စီးပွားဥစ္စာ ရှာဖွေခြင်းထက် ဦးစားပေးသင့်သည်ဟု ဆိုလိုသည်။ ပညာသည် ဘဝအတွက် အခြေခံအုတ်မြစ်ဖြစ်ပြီး ဥစ္စာပစ္စည်းသည် ထိုအုတ်မြစ်ပေါ်တွင် တည်ဆောက်ရသည့် အရာဖြစ်သည်။ ပညာရှိမှသာ ဥစ္စာကို မှန်ကန်စွာ ရှာဖွေသုံးစွဲနိုင်သောကြောင့် ပညာကို အရင်ရှာဖွေသင့်ကြောင်းကို ဤဆိုရိုးစကားက သွန်သင်သည်။

### ကိုးကားချက်များ
*   “ကြံစည်မပြတ်၊ အတတ်ရံခါ၊ **ပညာကို ရှေး၊ ဥစ္စာကို နောက်**၊ အလျောက် ပေးကမ်း၊” 

## ကိုးကား
ပညာကို လိုသော် ပညာရှိကို ယှဉ်

**ပညာကို လိုသော် ပညာရှိကို ယှဉ်** သည် မြန်မာဆိုရိုးစကား ဖြစ်သည်။

### အဓိပ္ပာယ်
“ပညာကို လိုသော် ပညာရှိကို ယှဉ်” ဆိုသည်မှာ မိမိသည် အတတ်ပညာ သို့မဟုတ် ဗဟုသုတများကို လိုလားပါက ပညာတတ်သူ၊ ဗဟုသုတကြွယ်ဝသူများထံ ချဉ်းကပ်၍ ဆည်းပူးလေ့လာရမည်ဟု ဆိုလိုသည်။ ပညာသည် ဆရာကောင်း၊ မိတ်ဆွေကောင်းများထံမှ ရရှိနိုင်သောကြောင့် မိမိထက် တတ်သိနားလည်သူများနှင့် ပေါင်းသင်းဆက်ဆံခြင်းသည် ပညာရရှိရေးအတွက် အရေးကြီးကြောင်းကို ဤဆိုရိုးစကားက သွန်သင်သည်။

### ကိုးကားချက်များ
*   “**ပညာကို လိုသော် ပညာရှိကို ယှဉ်**၊ မေးစဉ်နေ့ညဉ့်မပြတ်၊ အဖတ်အအံ၊ အကြံအရေး၊ ရှေးရှေးထုံးကိုဆောင်၊” 
*   “**ပညာကို လိုသော် ပညာရှိကို ယှဉ်**ရမတဲ့ဗျ၊ နေ့ညဉ့်မပြတ် ဆည်းကပ်လျက် မေးရမတဲ့ဗျ၊ ရှေးရှေးသော ထုံးဥပဒေသနည်းနာများကို မှတ်သားရမတဲ့ဗျ၊” 

## ကိုးကား
ပညာရဲရင့် ပွဲလယ်တင့်

**ပညာရဲရင့် ပွဲလယ်တင့်** သည် မြန်မာဆိုရိုးစကား ဖြစ်သည်။

### အဓိပ္ပာယ်
“ပညာရဲရင့် ပွဲလယ်တင့်” ဆိုသည်မှာ မိမိတတ်မြောက်ထားသော ပညာရပ်ကို ကျွမ်းကျင်ပိုင်နိုင်စွာ တတ်မြောက်ထားသူသည် မည်သည့်ပရိသတ်အလယ်တွင်မဆို ရဲရဲဝံ့ဝံ့ ပြောဆိုဆွေးနွေးဝံ့ပြီး ထိုသို့ပြောဆိုနိုင်ခြင်းကြောင့်လည်း တင့်တယ်ထိုက်တန်သည်ဟု ဆိုလိုသည်။ ပညာသည် ရဲရင့်ခြင်း၏ အရင်းအမြစ်ဖြစ်ပြီး မိမိကိုယ်ကို ယုံကြည်မှုနှင့် တည်ကြည်မှုကိုလည်း တိုးပွားစေနိုင်သည်။ ထို့ကြောင့် ပညာတတ်မြောက်ထားသူများသည် လူအများရှေ့တွင် ရဲရဲဝံ့ဝံ့ ရပ်တည်ပြောဆိုနိုင်ခြင်းသည် ဂုဏ်ယူဖွယ်ရာပင်ဖြစ်သည်။

### ကိုးကားချက်များ
*   “ပထမရွယ်၊ ငယ်သော်ကတည့်၊ သိပ္ပခေါင်အား၊ တတ်မြောက်မြားမူ၊ တောသားရန်အောင်၊ ခြင်္သေ့ယောင်သို့၊ မရှောင်မညှာ၊ တင်းတင်းမာ၍၊ **ပညာရဲရင့်၊ ပွဲလယ်တင့်လိမ့်**၊” 
*   “မိဘများသည် ရင်နှစ်သည်းချာဖြစ်သော သားသမီးရတနာတို့အား **ပညာရဲရဲင့် ပွဲလယ်တင့်**ကြပါစေတော့ဟု သဘောထားကာ မိဝတ္တရား၊ ဖဝတ္တရား ကျေပွန်စွာ ကျောင်းသို့ ပို့ခြင်းဖြစ်သည်။” 
*   “ထို ဒုတိယနီတိအချက်နှင့် ပတ်သက်၍ မြန်မာမှု၌ **ပညာရဲရင့် ပွဲလယ်တင့်** ဟူ၍လည်းကောင်း၊ အပြောမတတ်တော့ ဆဲသလို ဟူ၍ လည်းကောင်း စကားများထွန်းလာခဲ့၏။” 

## ကိုးကား
ပညာရှာ ပမာ သူဖုန်းစား

**ပညာရှာ ပမာ သူဖုန်းစား** သည် မြန်မာဆိုရိုးစကား ဖြစ်သည်။ “**ပညာရှာ ပမာ သူတောင်းစား**” ဟူ၍လည်း အဆိုရှိသည်။

### အဓိပ္ပာယ်
“ပညာရှာ ပမာ သူဖုန်းစား” ဆိုသည်မှာ ပညာကို လိုလားသောသူသည် သူတောင်းစားကဲ့သို့ မရှက်မကြောက် အောက်ကျို့၍ ပညာရှိသူများထံမှ ဆည်းပူးရမည်ဟု ဆိုလိုသည်။ သူတောင်းစားသည် အစာအာဟာရ ရရှိရန် မရှက်မကြောက် တောင်းခံရသကဲ့သို့ ပညာကိုလည်း ရရှိရန်အတွက် မာနမထားဘဲ အောက်ကျို့စွာ ဆည်းကပ်လေ့လာရမည်ဟု ဤဆိုရိုးစကားက သွန်သင်သည်။ ပညာရရှိရေးအတွက် ဇွဲ၊ လုံ့လ၊ ဝီရိယနှင့် စိတ်ရှည်သည်းခံမှုတို့ အလွန်အရေးကြီးကြောင်းကိုလည်း ဖော်ပြသည်။

### ကိုးကားချက်များ
*   “ပညာရှာ ပမာ သူဖုန်းစားတဲ့၊ သူဖုန်းစားတို့မည်သည်.. ရွေးချယ်ခြင်း မရှိသကဲ့သို့ ထို့အတူ ပညာကို ရှာသောသူတို့မည်သည်လည်း ပုဂ္ဂိုလ်ကို ရွေးချယ်ခြင်း မရှိရဘူးတဲ့၊” 
*   “ပညာဆိုသောအရာသည် မရှက်မကြောက် ရှာမှီးစုဆောင်းမှ ရရှိနိုင်သော အရာဖြစ်၍ … ပညာရှာ ပမာ သူတောင်းစား ဟူ၍လည်း ရှေးလူကြီးတို့ ပြောစမှတ် ပြုကြလေကုန်သည်။” 

## ကိုးကား
ပညာရှိ တွေးကြည့်လျှင် ပြေးကြည့်တာထက် မှန်သည်

**ပညာရှိ တွေးကြည့်လျှင် ပြေးကြည့်တာထက် မှန်သည်** သည် မြန်မာဆိုရိုးစကား ဖြစ်သည်။ “ပညာရှိ တွေးသည်ကို ပညာမဲ့ ပြေး၍ ကြည့်သည်မတန်။ ပညာရှိအတွေး ပြေးကြည့်သလို” ဟူ၍လည်း အဆိုများရှိသည်။

### အဓိပ္ပာယ်
“ပညာရှိ တွေးကြည့်လျှင် ပြေးကြည့်သည်ထက် မှန်သည်” ဆိုသည်မှာ အရာဝတ္ထုတစ်ခု သို့မဟုတ် အခြေအနေတစ်ခုကို ပညာမရှိသူက ကိုယ်တိုင် သွားရောက် လေ့လာစုံစမ်းပြီး ပြန်လည်ပြောပြခြင်းထက် ပညာဉာဏ်နှင့် ပြည့်စုံသူက အဝေးမှနေ၍ ဆင်ခြင်သုံးသပ်ကာ ပြောဆိုခြင်းသည် ပိုမို၍ ထိရောက်မှန်ကန်နိုင်သည်ဟု ဆိုလိုသည်။ ပညာရှိသူများသည် အတွေ့အကြုံနှင့် ဗဟုသုတများစွာရှိသောကြောင့် အခြေအနေတစ်ခုကို အသေးစိတ် မလေ့လာဘဲ အကြမ်းဖျင်း သုံးသပ်ရုံဖြင့်ပင် မှန်ကန်သော အဖြေကို ရရှိနိုင်စွမ်းရှိသည်။ ဤဆိုရိုးစကားသည် ပညာ၏ အရေးပါမှုနှင့် ပညာရှိသူများ၏ ဉာဏ်ပညာကို ချီးကျူးဖော်ပြခြင်းဖြစ်သည်။

### ကိုးကားချက်များ
*   “ရှေးသူဟောင်းတို့သည် ပညာရှိ တွေးသည်ကို ပညာမဲ့ ပြေး၍ ကြည့်သည် မတန်ဟူ၍ ဆိုကုန်၏။” 
*   “ဘုရင်မင်းကြီးစွာလည်း စည်းတပစ်ကို ခေါ်တော်မူ၍ ပညာရှိ တွေးသည်ကို ပညာမဲ့ ပြေး၍ ကြည့်သော်မတန်ဟု ချီးမွမ်းတော်မြူပီး မှ…၊” 
*   “ပညာရှိအေွတး ပြေးကြည့်သိုလဆိုတာလို ပညာရှိတဲ့ ပုဂ္ဂိုလ်များတွေး တဲ့ အချက်တွေဟာ လွန်စွာ မှန်တတ်တယ်။” 
*   “မသောက်က ပညာရှိ တွေးကြည့်လျှင် ပညာမဲ့သူ ပြေးကြည့်သည်ထက် မှန်သည်ဆိုတဲ့ စကားဟာ ကျုပ်အတွက်တော့ ပူပူနွေးနွေးကိုယ်တွေ့မို့ တကယ် သဘောပေါက်ပါတယ်။” 

## ကိုးကား
ပညာရှိမှ ခွင့်သိသည်

**ပညာရှိမှ ခွင့်သိသည်** သည် မြန်မာဆိုရိုးစကား ဖြစ်သည်။

### အဓိပ္ပာယ်
“ပညာရှိမှ ခွင့်သိသည်” ဆိုသည်မှာ ပညာဉာဏ်နှင့် ပြည့်စုံသောသူသည်သာ အခါအခွင့် သင့်မသင့်ကို သိရှိနားလည်နိုင်သည်ဟု ဆိုလိုသည်။ မည်သည့်အချိန်တွင် မည်သည့်အရာကို ပြုလုပ်သင့်သည်၊ မည်သည့်အရာကို ရှောင်ကြဉ်သင့်သည်ကို ပညာရှိသူများကသာ ဝေဖန်ပိုင်းခြားနိုင်စွမ်းရှိသည်။ ထို့ကြောင့် အရေးကြီးသော ကိစ္စရပ်များတွင် ပညာရှိသူများ၏ အကြံဉာဏ်ကို ရယူသင့်ကြောင်းကို ဤဆိုရိုးစကားက သွန်သင်သည်။

### ကိုးကားချက်များ
*   “မလျော့ပညာ၊ တံငါလုလင်၊ မျှားကြိုးငင်သို့၊ **ပညာရှိမှ ခွင့်သိသည်**၊” 
*   “နှုန်းထွင်းစာနာ၊ အရာရာကို၊ **ပညာရှိမှ**၊ ခွင့်သိနိုင်ကြ၊ ဤလောက၌၊” 

## ကိုးကား
ပညာရှိ သတိဖြစ်ခဲ

**ပညာရှိ သတိဖြစ်ခဲ** သည် မြန်မာဆိုရိုးစကား ဖြစ်သည်။

### အဓိပ္ပာယ်
“ပညာရှိ သတိဖြစ်ခဲ” ဆိုသည်မှာ ပညာဉာဏ်နှင့် ပြည့်စုံသူပင်ဖြစ်လင့်ကစား သတိပြုသင့်သော အရာတစ်ခုကို တစ်ခါတစ်ရံ မေ့လျော့တတ်သည်၊ အမှတ်တမဲ့ ဖြစ်တတ်သည်ဟု ဆိုလိုသည်။ မည်သူမဆို သတိလွတ်သွားနိုင်သည်၊ အမှားအယွင်းများ ဖြစ်နိုင်သည်ဟူသော သဘောကို ဖော်ပြသည်။ ပညာရှိသူများပင်လျှင် အမြဲတမ်း ပြည့်စုံမှန်ကန်နေသည်မဟုတ်ဘဲ သတိလက်လွတ်မှုကြောင့် အမှားများ ကျူးလွန်နိုင်ကြောင်းကို ဤဆိုရိုးစကားက သတိပေးထားသည်။

### ကိုးကားချက်များ
*   “အရေးအရာ၊ တွေ့ကြုံခါလျှင်၊ ပညာတစိ၊ အကယ်ရှိလည်း၊ သိတအစွဲ၊ ဖြစ်ရာခဲ၏၊” 
*   “ရှေးသူတော်ကောင်းတို့လည်း ပညာရှိလျက် သတိဖြစ်ခဲသည်၊ မြော်မြင်ဘိ လျက် အသိဖြစ်ခဲသည်ဟု ပြောဆိုစမှတ် ပြုကြကုန်၏။” 
*   “လိမ္မာမြင်သိ၊ ပညာရှိလည်း၊ သတိဖြစ်ခဲ၊” 

## ကိုးကား
ပညာဆည်းပူး ပန်းသို့ခူး

**ပညာဆည်းပူး ပန်းသို့ခူး** သည် မြန်မာဆိုရိုးစကား ဖြစ်သည်။

### အဓိပ္ပာယ်
“ပညာဆည်းပူး ပန်းသို့ခူး” ဆိုသည်မှာ ပန်းတစ်ပွင့်ကို ရယူလိုပါက ရှာဖွေကြိုးစား ခူးဆွတ်ရသကဲ့သို့ ပညာကိုလည်း ကြိုးစားအားထုတ် ရှာဖွေဆည်းပူးရမည်ဟု ဆိုလိုသည်။ ပညာရရှိရေးသည် လွယ်ကူစွာ ရရှိနိုင်သောအရာမဟုတ်ဘဲ ကြိုးစားအားထုတ်မှု၊ စိတ်ရှည်သည်းခံမှုနှင့် လုံ့လဝီရိယရှိမှုတို့ လိုအပ်ကြောင်းကို ဤဆိုရိုးစကားက သွန်သင်သည်။

### ကိုးကားချက်များ
*   “ဖွေဖွေရှာရှာ၊ **ပညာဆည်းပူး၊ ပန်းသို့ခူး**လော့၊” 

## ကိုးကား
ရစ်ကန်ကြီးရွာ၊ ကဝမြို့နယ်

**ရစ်ကန်ကြီးရွာ** ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ ရစ်ကန်ကြီးကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၈၆၆၁ ဖြစ်သည်။ ၂၀၁၄ သန်းခေါင်စာရင်းအရ ရစ်ကန်ကြီးကျေးရွာအုပ်စုတွင် ကျား ၁၀၀၆ ဦး၊ မ ၁၁၅၃ ဦး၊ လူဦးရေ စုစုပေါင်း ၂၁၅၉ ဦးနေထိုင်သည်။  

## ကိုးကား 
ကဏ္ဍ:ကဝမြို့နယ်ရှိ ရွာများ
ပညာမရှိ သူ၏ဝန်ထမ်း

**ပညာမရှိ သူ၏ဝန်ထမ်း** သည် မြန်မာဆိုရိုးစကား ဖြစ်သည်။

### အဓိပ္ပာယ်
“ပညာမရှိ သူ၏ဝန်ထမ်း” ဆိုသည်မှာ အတတ်ပညာ၊ ဗဟုသုတ မရှိပါက သူတစ်ပါး၏ အစေအပါး၊ လက်အောက်ငယ်သားအဖြစ်သာ ရပ်တည်ရမည်ဟု ဆိုလိုသည်။ ပညာသည် လူတစ်ဦး၏ ဘဝတိုးတက်မှုအတွက် အဓိကအကြောင်းရင်းတစ်ခုဖြစ်ပြီး ပညာမရှိပါက လွတ်လပ်စွာ ရပ်တည်နိုင်စွမ်း မရှိဘဲ သူတစ်ပါးအပေါ် မှီခိုနေရမည့် အခြေအနေသို့ ရောက်ရှိသွားနိုင်ကြောင်းကို ဤဆိုရိုးစကားက သွန်သင်သည်။

### ကိုးကားချက်များ
*   “လူတို့တတ်ရမည့် အတတ်များကို တတ်မြောက်ခြင်းမရှိခဲ့ပါမူ **ပညာမရှိသူ၏ဝန်ထမ်း**ဟူသော စကားနှင့်အညီ သူတစ်ပါး၏ လက်ပါးစေအဖြစ်ဖြင့် သာလျှင် မသေရုံစား၊ မအားရုံနေ ဆိုသကဲ့သို့ ဖြစ်ရမည်သာတည်း။” 
*   “ပညာမရှိရင် ကြီး ပွားတိုးတက်ခြင်း မရှိနိုင်ဘူး၊ ဒါကြောင့်မို့ ကျွန်တော်တို့ မြန်မာစကားပုံမှာဆိုရင်လည်း **ပညာမရှိ သူ၏ဝန်ထမ်း**လို့ ဆိုထားပါတယ်။” 

## ကိုးကား
ဖလေးရွာ၊ ကဝမြို့နယ်

**ဖလေးရွာ** ()သည် ပဲခူးတိုင်းဒေသကြီး (အရှေ့)၊ ပဲခူးခရိုင်၊ ကဝမြို့နယ်၊ ဖလေးကျေးရွာအုပ်စု၌ တည်ရှိသည်။ ရွာနေရာကုတ်မှာ ၁၇၈၆၀၉ ဖြစ်သည်။ ၂၀၁၄ သန်းခေါင်စာရင်းအရ ဖလေးကျေးရွာအုပ်စုတွင် ကျား ၁၇၀၂ ဦး၊ မ ၁၉၁၅ ဦး၊ လူဦးရေ စုစုပေါင်း ၃၆၁၇ ဦးနေထိုင်သည်။  
ဖလေးရွာသည် ရှေးယခင်က လှေမပေါက်၊ လှည်းမရောက် လမ်းပန်းဆက်သွယ်ရေး ခက်ခဲသော ရွာတရွာဖြစ်ခဲ့သည်။ ထိုအချက်ကြောင့် စစ်မက်ထူပြောသော ကာလများတွင် စစ်ဘေးခိုလှုံရာ နေရာဖြစ်ခဲ့သည်။ စစ်ဘေးရှောင်သော ဟိန္ဒူ၊ တမီလ်၊ တရုတ်၊ ပန်းသေးနှင့် အာရပ်နွယ်ဖွား လူမျိုးပေါင်းစုံတို့ ခိုလှုံရာ နေရာဖြစ်ခဲ့သည်။ ၎င်းလူမျိုးစုံတို့ ဈေးဝယ်ဖောက်ကားသော ဈေးနေရာ တခုလည်း ဖြစ်သည်။   
## စီးပွားရေး
ဖလေးရွာတွင် ကြေးမီးခြစ်လုပ်ငန်းသည် ဖလေးရွာ၏ သင်္ကေတဖြစ်သည်။ အင်္ဂလိပ်မင်း လက်ထက်ကတည်းက ကြေးမီးခြစ်လုပ်ငန်းကို လုပ်ကိုင်ခဲ့ကြသည်။ တစ်ချိန်က ဖလေးတံဆိပ်ရိုက်နှိပ်ထားသော ကြေးဖြူ၊ ကြေးနီ၊ ကြေးဝါ မီးခြစ်များသည် အောက်မြန်မာပြည် တစ်ခွင်မှာ နာမည်ကျော်ကြားခဲ့သည်။ ဖလေးရွာတွင် မီးခြစ်ဖို သုံးဆယ်ကျော် ရှိခဲ့ပြီး ကြေးပြား၊ မီးခြစ်ဘီး၊ စပရင်၊ မီးခြစ်ကျောက်၊ ဝက်အူ ရောင်းသော မီးခြစ်အပိုပစ္စည်းဆိုင်များပင် ရှိခဲ့သေးသည်။  ကြေးမီးခြစ်လုပ်ငန်းကို ဖလေးရွာအပြင် မုဒုံ၊ ဒေးဒရဲ၊ ဓနုဖြူမြို့များတွင်လည်း ပြုလုပ်ကြသေးသည်။ သို့သော် ဖလေးမီးခြစ်လောက် မမှီပေ။ ဖလေးမီးခြစ်သည် ဆယ်နှစ်လောက် အသုံးခံသည်။ 

## ကိုးကား 
ကဏ္ဍ:ကဝမြို့နယ်ရှိ ရွာများ
ပညာလို အိုသည်မရှိ

**ပညာလို အိုသည်မရှိ** သည် မြန်မာဆိုရိုးစကား ဖြစ်သည်။

### အဓိပ္ပာယ်
“ပညာလို အိုသည်မရှိ” ဆိုသည်မှာ ပညာကို လေ့လာဆည်းပူးလိုသောသူအတွက် အသက်အရွယ်သည် အဟန့်အတားတစ်ခု မဟုတ်ဟု ဆိုလိုသည်။ မည်သည့်အရွယ်ရောက်နေပါစေ ပညာကို လေ့လာသင်ယူနိုင်ပြီး အသက်အရွယ်ကြီးရင့်ခြင်းသည် ပညာရှာမှီးခြင်းကို တားဆီးနိုင်စွမ်း မရှိကြောင်းကို ဤဆိုရိုးစကားက ဖော်ပြသည်။ ပညာသင်ယူခြင်းသည် တစ်သက်တာလုံး လေ့လာသင်ယူနိုင်သည့် လုပ်ငန်းစဉ်တစ်ခုဖြစ်ကြောင်းကိုလည်း သွန်သင်သည်။

### ကိုးကားချက်များ
(ဤဆိုရိုးစကားအတွက် သီးခြားကိုးကားချက် ရှာမတွေ့ပါ။ အကယ်၍ တွေ့ရှိပါက ထပ်မံဖြည့်စွက်ပေးပါမည်။)

## ကိုးကား
ပညာလွန်သော် မာန

**ပညာလွန်သော် မာန** သည် မြန်မာဆိုရိုးစကား ဖြစ်သည်။

### အဓိပ္ပာယ်
“ပညာလွန်သော် မာန” ဆိုသည်မှာ မိမိကိုယ်ကို ပညာအလွန်တတ်သည်ဟု ထင်မှတ်သူသည် မာနထောင်လွှားတတ်သည်ဟု ဆိုလိုသည်။ ပညာတတ်မြောက်ခြင်းသည် ကောင်းသောအရာဖြစ်သော်လည်း ထိုပညာကို အလွဲသုံးစားပြု၍ မာနထောင်လွှားခြင်းသည် မကောင်းသော အကျိုးဆက်များကို ဖြစ်ပေါ်စေနိုင်သည်။ ဤဆိုရိုးစကားသည် ပညာတတ်သူများအနေဖြင့် မိမိကိုယ်ကို နှိမ့်ချသင့်ကြောင်းနှင့် မာနကို ရှောင်ရှားသင့်ကြောင်းကို သွန်သင်သည်။

### ကိုးကားချက်များ
*   “သဒ္ဓါလွန်သော်ရာဂ၊ **ပညာလွန်သော်မာန**၊” 

## ကိုးကား
ပဝါပါး ကြက်သားထုပ်တော့ စွန်းတတ်တယ်၊ တစ်ရွာသား ရည်းစားလုပ်တော့ လွမ်းရတတ်တယ်

**ပဝါပါး ကြက်သားထုပ်တော့ စွန်းတတ်တယ်၊ တစ်ရွာသား ရည်းစားလုပ်တော့ လွမ်းရတတ်တယ်** သည် မြန်မာဆိုရိုးစကား ဖြစ်သည်။

### အဓိပ္ပာယ်
“ပဝါပါး ကြက်သားထုပ်တော့ စွန်းတတ်တယ်၊ တစ်ရွာသား ရည်းစားလုပ်တော့ လွမ်းရတတ်တယ်” ဆိုသည်မှာ ပါးလွှာသော ပဝါဖြင့် ကြက်သားကဲ့သို့ အဆီများသော အစားအစာကို ထုပ်ပိုးပါက အဆီများ စွန်းထွက်တတ်သကဲ့သို့ မိမိနှင့် ဝေးကွာသော တစ်ရွာတစ်နယ်မှသူကို ရည်းစားအဖြစ် ချစ်ကြိုက်မိပါက ဝေးကွာနေရခြင်းကြောင့် လွမ်းဆွတ်ရတတ်သည်ဟု ဆိုလိုသည်။ ဤဆိုရိုးစကားသည် အကြောင်းအရာနှစ်ခု၏ ဆက်စပ်မှုကို ဥပမာဖြင့် ဖော်ပြခြင်းဖြစ်သည်။ ပဝါပါးခြင်းကြောင့် အဆီစွန်းထွက်ရခြင်းနှင့် ဝေးကွာခြင်းကြောင့် လွမ်းဆွတ်ရခြင်းတို့သည် အကြောင်းနှင့်အကျိုး ဆက်စပ်နေကြောင်းကို ပြသခြင်းဖြစ်သည်။

### ကိုးကားချက်များ
*   “ပဝါပါး ကြက်သားထုပ်တော့စွန်းတတ်တယ်၊ တစ်ရွာသား ရည်းစား လုပ်တော့ လွမ်းရတတ်တယ်။” 

## ကိုးကား
ပညတ်သွားရာ ဓာတ်သက်ပါ

**ပညတ်သွားရာ ဓာတ်သက်ပါ** သည် မြန်မာဆိုရိုးစကား ဖြစ်သည်။

### အဓိပ္ပာယ်
“ပညတ်သွားရာ ဓာတ်သက်ပါ” ဆိုသည်မှာ လူတို့ သတ်မှတ်ထားသော အမည်နာမများ၊ ပြောဆိုနေကြသော စကားများအတိုင်း အကျိုးသက်ရောက်မှုများ ရှိတတ်သည်ဟု ဆိုလိုသည်။ ဆိုလိုသည်မှာ စကားတစ်ခွန်း၊ အမည်နာမတစ်ခုသည် သက်ရောက်မှု အနည်းနှင့်အများ ရှိနိုင်ပြီး ထိုစကား၊ ထိုအမည်နာမနှင့် သက်ဆိုင်သော အရာများသည် ထိုစကား၊ ထိုအမည်နာမ၏ သဘောသဘာဝအတိုင်း ဖြစ်တည်သွားတတ်သည်ဟု ဆိုလိုသည်။ ဥပမာအားဖြင့် ကလေးတစ်ယောက်ကို “လိမ္မာသောကလေး” ဟု အမြဲတစေ ချီးကျူးပြောဆိုပါက ထိုကလေးသည် တကယ်တမ်း လိမ္မာသောကလေး ဖြစ်လာနိုင်ချေများသည်။ ထို့ကြောင့် စကားပြောဆိုရာတွင် သတိထားသင့်ကြောင်းကို ဤဆိုရိုးစကားက သွန်သင်သည်။

### ကိုးကားချက်များ
*   “ပညတ်ရှိရာ ဓာတ်သက်ပါဆိုသော စကားအတိုင်း မြန်မာလူမျိုးမှန်လျှင် နုန့်နုန့်နှေးနှေးနှင့် အပျော့စားတွေ မဖြစ်စေရ၊ အရာရာတွင် ခေါင်းမာလျက် ထက်မြက် မြန်ဆန်သူတွေသာ ဖြစ်ဖို့ရှိ၏။” 
*   “ပညတ်သွားရာ ဓာတ်သက်ပါဟူသော စကားကဲ့သို့ အပျော်အပါးဟူသည်မှာလည်း အပျော်တွေ များနေကြမည်ဆိုလျှင် တစ်နေ့ကျပါက ပစ္စည်းဥစ္စာလည်းပါး၊ လူမှာလည်းဖား၍ နေကြပေလိမ့်မည်။” 

## ကိုးကား
ပုစွန်ရေနား၊ တွင်းကိုထား၊ မိုးများ ခေါင်ကြောင်းပြ

**ပုစွန်ရေနား၊ တွင်းကိုထား၊ မိုးများ ခေါင်ကြောင်းပြ** သည် မြန်မာဆိုရိုးစကား ဖြစ်သည်။

### အဓိပ္ပာယ်
“ပုစွန်ရေနား၊ တွင်းကိုထား၊ မိုးများ ခေါင်ကြောင်းပြ” ဆိုသည်မှာ ပုစွန်များသည် ရေစပ်ကမ်းနားတွင် တွင်းတူး၍ နေထိုင်ပါက ထိုဒေသတွင် မိုးခေါင်တတ်သည်ဟု ဆိုလိုသည်။ ဤဆိုရိုးစကားသည် သဘာဝနှင့် လူတို့၏ အပြုအမူတို့၏ ဆက်စပ်မှုကို ဖော်ပြခြင်းဖြစ်သည်။ ရှေးယခင်က လူတို့သည် သဘာဝအပေါ်တွင် မှီခိုနေထိုင်ကြရသောကြောင့် သဘာဝ၏ လက္ခဏာရပ်များကို လေ့လာစောင့်ကြည့်ပြီး မိမိတို့၏ အတွေ့အကြုံများမှတစ်ဆင့် ယုံကြည်မှုများနှင့် ဆိုရိုးစကားများအဖြစ် ဖန်တီးခဲ့ကြသည်။ ပုစွန်များ တွင်းတူးခြင်းနှင့် မိုးခေါင်ခြင်းတို့၏ တိုက်ရိုက်ဆက်စပ်မှုကို သိပ္ပံနည်းကျ သက်သေပြနိုင်ခြင်း မရှိသော်လည်း ရှေးလူကြီးများ၏ အတွေ့အကြုံနှင့် ယုံကြည်မှုများကို ဖော်ပြသော ဆိုရိုးစကားဖြစ်သည်။

### ကိုးကားချက်များ
*   “ပုစွန်ရေနား၊ တွင်းကိုထား၊ မိုးများ ခေါင်ကြောင်းပြ။” 
*   “ပုစွန်ရေနား၊ တွင်းကိုထား၊ မိုးများ ခေါင်ကြောင်းပြ။” 

## ကိုးကား
ပုဂံရာဇဝင် တုတ်ထမ်းပြောရ

**ပုဂံရာဇဝင် တုတ်ထမ်းပြောရ** သည် မြန်မာဆိုရိုးစကား ဖြစ်သည်။

### အဓိပ္ပာယ်
“ပုဂံရာဇဝင် တုတ်ထမ်းပြောရ” ဆိုသည်မှာ ပုဂံခေတ်၏ သမိုင်းအကြောင်းအရာများကို ဆွေးနွေးပြောဆိုကြသည့်အခါ အငြင်းပွားမှုများ ဖြစ်ပွားတတ်သောကြောင့် တုတ်ကိုင်၍ ရန်ဖြစ်ရသည်အထိ ဖြစ်နိုင်သည်ဟု ဆိုလိုသည်။ ပုဂံရာဇဝင်သည် အငြင်းပွားဖွယ်ရာ အချက်အလက်များစွာ ပါဝင်သောကြောင့် သမိုင်းပညာရှင်များနှင့် သမိုင်းကို စိတ်ဝင်စားသူများအကြား အမြင်မတူညီမှုများ ရှိတတ်သည်။ ထိုအချက်ကို ထင်ရှားစေရန် ဤဆိုရိုးစကားကို အသုံးပြုခြင်းဖြစ်သည်။

### ကိုးကားချက်များ
*   “အနို့မို့ကြောင့် ပုဂံရာဇဝင်ပြော တုတ်ထမ်းပြောရတယ်လို့ လူကြီးသူမများ ပြောခဲ့တာပဲထင်ပါရဲ့၊” 

## ကိုးကား